
Prag is nie net vir die oog van 





die bewonderaar bedoel mie, 
dog ook vir die fyn kuns van 
vakvaardigheid. 


As deskundiges wat betref hoë- 
graadse houtwerk, bied ons aan u 
prag met ons uiteenlopend afgeronde 
traprelings, en na maat gemaakte 
skrynwerk, vir die binnekant van 
kerke, hotels, skouburge, private 


wonings ens. 


Ons hou ook volop uitgesoekte laag- 
hout, hardebord, deure, paneelhout, 
lyswerk en fyn gehalte timmerhout 


van alle soorte in voorraad. 


In alle gevalle word kwaliteit met 
billike pryse saamgespan. Wanneer 
u vir u volgende werkstuk 'n prys- 
notering kry en die beste waarde vir 
u geld daaruit wil haal, raadpleeg 
S.A. TIMBERS. 


Skryf aan of skakel... 


9. A. TIMBER & JOINERY 
WORKS 


(Edms.) Bpk. 


POSBUS 6680 JOHANNESBURG FOON 33-5472-8 





EE ME ER ER HD DM EE MM TT Re DAE DM TE SS 











Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 


” 


Soms word die hart wel `'n 
bietjie moeg, sy klopping swak 
of onreëlmaiig. Dit is egter nie 
altyd aan 'n ernstige hartkwaal 
('n saak vir die spesialis! te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u 
baie afmat en uitput. 


In sulke gevalle gee Dr. 
Allens - Watersugpille doeltref- 
fende verligting. Dr. Allens- 
Watersugpille belemmer nie 
enige ander behandeling wat u 
ondergaan nie, maar as u wel 
'n dokter raadpleeg, sê hom dat 
u hulle gebruik. 


Dr. Allens- 
Watersug- 
Pille 


75Cc by apteke — oral 

DIE BLAD VERSKYN IN DIE BEGIN VAN ELKE 
MAAND. STUKKE VIR PUBLIKASIE MOET DIE 
REDAKTEUR NIE LATER AS DIE EERSTE DAG 
VAN DIE VOORAFGAANDE MAAND BEREIK NIE. 


'N MEDE. EER 


Dit is met groot waardering dat ons kennis 
geneem het van die waarskuwende woorde van 
Sy Edele, Adj. Minister M. C. Botha gerig aan 
die adres van dié vakansiegangers wat met 
vakansie sonder meer al hulle verpligtinge oor- 
boord gooi en ʼN WILDE LEWE LEI. vDaar 
is mog” so het hy verder gesê, steeds die ER 
en kulturele pligte wat uitgevoer en beginsels 
wat gehandhaaf moet word”, ook met vakansie. 


Dit is wyse woorde en `n tydige waarsku- 
wing. Dit val gunstig op dat die mimister mie 
alleen hom beywer op bloot staatkundige terrein 
nie, maar dat hy ook waak oor die morele wel- 
Syn van die volk. 


Dit kan met reg van `n Christelike owerheid 
verwag word. Sê een van ons belydenisskrifte 
dan mie, dat ,,onse goeie God vanweë die ver- 
dorwenheid van die menslike geslag .. . ower- 
hede verorden het, omdat dit sy wil is Gat die 
wêreld geregeer moet word deur wette en 
regeringe, sodat DIE LOSBANDIGHEID VAN 
DIE MENSE BEDWING KAN WORD?” En leer 


dieselfde artikel dan nie verder mie, dat die ower- 
heid mie alleen die amptelike plig het om te 
waak oor die burgerlike regering mie, maar ook 
om wat verkeerd is te weer en die koninkryk van 
desus Ohristus te bevorder? (Nederl. Geloofs- 
belydenis Art. 36.) 


Trouens wat sal dit `n volk baat om wel- 
varend te wees, ekonomies en militêr sterk te 
wees, maar arm aam geestelik besit en inmerlike 
krag te wees? 


Dit is goed dat ook van owerheidsweë tee 

'n uitspatlike vakamsiegees gewaarsku is, want 
C$ ons nie op pas mie gaan ons `n maweek- en 
vakansieprobleem kry nl. dat baie mie meer weet 
hoe die tyd van ontspamming benader moet word 
nie. Mense is dan uit hulle alledaagse lewensgang 
en raak uit pas. Hulle is opgeskeep met hulleself 
en met hulle vrye tyd en raak los van hadle 
ankers, hulle godsdienstige en morele amkers. 
Party word dan so beweeglik en veranderlik Soos 
die gohve van die see. Anders, deugsame mense 

tuis, pligsgetroue mense in hulle werkkring ver- 
geet hulle Christelike pligte en word begimsel- 
loos. Hierdie soort vakansiegangers wil dan ,m 
lekker tyd” hé en hulleself uitlewe. Dit loop wit 
op geestelike insinking en sondediens. Die Gees 
van die Here word bedroef en die siele ly skade. 


Ontspanning en rus is modig vir elke mens 
wat harde, inspannende arbeid verrig. Ook daar- 
om het onse God dit so verorden, dat daar elke 
week `n rusdag moet wees. Maar die rusdag 
moenie ontaard in `n gejaagde, rustelose dag mie, 
maar dit moet geheilig word aan God en dit moet 


te doen vir die werktyd wat voorlê. 


Wat geld vir die Somdagrus geld im groot 
mate ook vir die jaarlikse vakansierus. Dit moet 
nie in `n wilde lewe ontaard mie, maar dit moet 
strek tot vernuwing en versterkimg van ons 
kragte om daarna weer met des te meer ywer 
en lus ons van God gegewe taak trou en toegewyd 
te vervul. 


En hierin moet die Christelike vakamsie- 
ganger `n voorbeeld stel. Hy moet met vakansie 
gaan met God en met die Woord van God om 


ook daar by die vakansieoord ma die lig van die 


Evangeliewoord te lewe. 


gesien word as `n geleentheid om muwe krag op 


Joh. Dreyer. 





VRAEBUS: 


VRAAG: 


Van ene Groenewald van Kinross 
het ons `'n skrywe ontvang. Hy 
skrywe ,in die paar laaste uitgawes 
van Die Hervormer word die Apostel- 
sekte as die verderflikste van alle 
sektes genoem” en dat ,ongunstige 
kommentaar” oor hulle gelewer word. 
Dan vra hy dat 'n uiteensetting gegee 
word oor wat onder die woord sekte 
verstaan word. 


ANTWOORD : 


Ons het die jongste nommers van 
Die Hervormer vanaf Januarie 1965 
tot Julie 1965 deurgeblaai maar 
nêrens die bewering van ons korres- 





pondent teengekom nie. Dat die 
Twaalf Apostelsekte dit is blyk- 
baar die een wat bedoel word — die 


verste afsedwaal het en die ,,ver- 


derflikste” leringe verkondig, is nie 
Le veel gesê nie. Die ergste van hier- 
die dwaalleringe is dié omtrent die 
hoofapostel en die Woord van die 


Here nl. waar geleer word dat dit nie 
hoofsaak is wat die Bybel leer nie, 
want dit is 'n dooie letter, so word 
gesê. maar hoofsaak sou dan wees 
at die hoofaposstel leer, want die 
Gees van die Here sou dan deur hom 
spreek. 'Teenoor hierdie valse leer 
staan die Woord van die Here Jesus 
vaar Hy gesê het: U woord is die 
waarheid. (Joh. 17:17.) 


Maar van die mens as sodanig en 
dus ook van die hoofapostel 'sê die 
Bybel: Alle mense is leuenaers. (Ps. 
116:11:) Daar is niemand regverdig 
nie, selfs nie een nie almal 
en hulle word deur 


het gesondie 


WAT IS 'N SEKTE 


sy genade verniet geregverdig deur 
die verlossing wat in Christus Jesus 
is. Rom. 3:10-24. Met die oog op 
hierdie woorde sê ons, dat die hoof- 
apostel hom te veel toe-eien, van 
homself 'n klein pousie maak, ja 
meer nog dat hy hom hier en daar 
selfs bo Christus stel en bo die 
Woord van God stel. In die ,,Kate- 
gism van die Ou Apostoliese Kerk 
van Afrika” lees ons, in vraag 15: 
,Ons bely dat Jesus Christus in die 
Apostel-vlees tot ons gekom het”, dus 
nie deur Maria 'soos die Bybel leer 
nie. 


Van die sondevergifnis leer hulle in 
vraag 18: ,,Wie kan ons sonde ver- 
gewe? Die antwoord is: ,,Jesus 
Christus deur een lewende Apostel- 
mond”. Vraag 19 bevestig hierdie on- 
bybelse leer nog meer. Daar word 
gevra: ,Daar die Apostels van ouds 
dood is, hoe ontvang ons vandag ver- 
gifnis van sonde?” Die antwoord is: 
Alleen deur die sprekende Godsmond 
want wie God gestuur het spreek 
die Woord van God”. Die apostels is 
hier die ,,Godsmond” en nie die 
Heilige Gees wat deur die Woord van 
(God spreek nie. 


Oor die Woord van God verkondig 
hulle die volgende dwaalleer: vraag 
21: ,,Wat lees ons in die Bybel, is dit 
ook nie Gods Woord? Antwoord: 
Nee, dis 'n Testament van die letter, 
en die letter maak dood, maar die 
Gees maak lewendig”. Vraag 22: ,Is 
die geloof in die Bybelwoord dan nie 
voldoende?” Op hierdte vraag word 
nee geantwoord. 


Hierdie dwaalleer word dan nog 
verder deurgevoer na vraag 25: ,Wat 
is die Woord van God?” waarop die 
antwoord weer by die persoon van die 
Apostel uitkom nl.: ,Die Woord van 
God is die woord wat uit die mond 
van 'n Apostel kom”. 


Alles draai dus om die persoon van 
die Apostel. Hy is die sentrale figuur. 
Hy is die middelaar wat die Woord 
betref, wat die vergifnis betref en 
wat die vleeswording van die Woord 


` d.w.s. die geboorte van Christus in 


die vlees betref. Hy, die Apostel, ver- 
dring die Bybel en Hy verdring selfs 
Christus — en hy is volgens een van 
hulle liedere selfs hulle God, want in 
Nederland sing die sekte: 


,'t Apostelamp is onze rots 
waarop wy moeten bouwen, 

Hy is in 't heden onze God 
waarop wy ons vertrouwen”. 


As hierdie leer nie onbybels, laster- 
lik en verderflik is nie, wat is dit 
dan wel? Elkeen wat sy Bybel ken, 
sal dit weet, dat hierdie apostels 
verleidende geeste” is. (1 Tim. 4:1.) 


Maar nou dan die vraag: Wat is 
'n sekte? 


Met 'n sekte word bedoel 'n groep 
mense wat hulleself afgesny het 
(Latyn: secare — afsny) van die 
kerk, een bepaalde stuk van die leer 
oorbeklemtoon en dit tot voorwaar- 
de vir die saligheid maak. So doen 

OORDENKING 
DIE VROU VAN LOT 


SKRIFLESING: Genesis 19: 1-29. 


Lukas 17:20-87. 


En sy vrou het agter hom omgekyk, 
en sy het `n soutpilaar geword. 
— Gen. 19 : 26. 


In meer as een opsig is die vrou 
van Lot, wat naamloos gebly het, 'n 
merkwaardige figuur. Vir enkele 
oomblikke, temidde van so 'n oorwel- 
digende gebeurtenis soos die finale 
vernietiging van Sodom en Gomorra, 
val die soeklig op haar, die anonieme, 
die tot soutpilaar verstarde vrou. 
Wonderlik dat die Bybelskrywer te- 
midde van sy skildering van die 
swawel en vuur, die rook en damp 
van die brandende en verwoeste So- 
dom en Gomorra nog aandag het vir 
hierdie vrou. Met 'n paar skaarse, 
sobere woorde word alleen van haar 
einde vertel. Wie se dogter sy was, 
wat haar naam was, hoe oud sy was 
... al dié dinge wat ons nuuskierig- 
heid prikkel, word nie vertel nie. Al 
wat ons weet, is dat sy op die vlug 
Voor die verterende vuur van Gods 
toorn, wat op Sodom en Gomorra 
neergedruis het, gaan staan het . .. 
en toe het die oordeel haar 66k ge- 
tref, sodat sy in haar terugkyk, ver- 
steen het. 


Die verhaal van die vrou van Lot 
is vasgekoppel aan die verhaal van 
Sodom en Gomorra. 


Die verhaal van Sodom en Gomorra 
is die verhaal van die toornende God, 
wat die sonde van die mens wat teen 
Hom in opstand is, wat leef en wil 
leef asof die Here God nie bestaan 
nie, nié ongestraf laat bly nie. 


Die verhaal van Lot is die verhaal 
van die lankmoedigheid van dié God, 
wat geen behae daarin skep dat die 
mens verlore sal gaan vanweë die 
sonde nie, maar wat in sy liefde wil 
dat die mens hom sal bekeer en leef. 


Sodom en Gomorra was twee stede 
in die Jordaanstreek — dié 'streek 
wat Lot, kragtens sy ooreenkoms 
met Abraham, verkies het om in te 
gaan woon. Sodom en Gomorra was 
egter ook, vanaf die begin dat Lot 
daar ingetrek het, daarvoor berug 
dat hulle inwoners groot sondaars 
was — mense wat los van God, in 
opstand teen God geleef het. Hulle 
optrede en hulle dade was 'n gruwel 
voor God, sodat God in sy wysheid 
besluit het om hierdie stede van die 
aangesig van die aarde met vuur en 
swawel weg te brand. Sodom en Go- 
morra sou die teken word van Gods 
geweldige toorn teen die sonde. 


In die stad Sodom het Lot gewoon 
saam met. sy huisgesin. Daar in Lot 
se huis het sy vrou haar dagtaak 
verrig, haar lewe gelei en haar vrien- 
de gevind. In Lot se keuse om juis 
in Sodom te gaan woon, het haar 
opinie seker nie besonderlik saam- 
getel nie. Sy het maar gegaan waar 
haar man gegaan het, sy tuiste was 
haar tuiste. Hier in Sodom het sy vir 
haar 'n plekkie in die samelewing 
verwerf, nieteenstaande die feit dat 
sy daar 'n vreemdeling was. So het 
daar seker geleidelik allerlei bande 
van vriendskap en gewoonte haar aan 
Sodom gebind. Moontlik was sy, die 
vrou van Lot, selfs gelukkig in So- 
dom — haar dogters het hulle daar 
tenminste so tuisgevoel dat hulle daar 
mans gevind het met wie hulle sou 
trou. Die sondigheid van Sodom het 
die vrou van Lot waarskynlik op die 
duur ook nie eers so erg afgestoot 
pie. Miskien het dit haar, na `n tyd- 
lange verblyf daar, ook nie meer so 
opgeval nie. Immers as almal ver- 
keerd handel is dit nie so opvallend- 
vreemd as wanneer één of twee uit 
'n gemeenskap in openlike sonde en 
afgodery leef nie. 


So het die vrou van Lot seker ge- 
leef en voortgeleef in haar wêreldjie 
en temidde van die alledaagse bedry- 
wighede, in die gewone gang van die 
lewe met sy roetine het sy nie meer 
geleef uit die hoogspanning van die 
geloof in dié God wat op so 'n beson- 
dere manier met Abraham en ook 
met Lot gehandel het nie. Die swer- 
wende bestaan wat sy moes voer as 
vrou van Lot, wat weer met Abraham 
saamgetrek het, die voortdurende 
wag op die volgende trek bevel van 
God, die absolute vertroue dat God 
lei en rig en bestuur sonder inagne- 
ming van die gerief van diegene wat 
Hy roep, het by haar vervaag in dié 
tyd toe sy met haar huisgesin in 
Sodom 'n tuiste gevind het. In die 
nie-meer-rondtrek-nie het sy haar 
seker gekoester en verbly. 


Wreed moes daarom die ontnugte- 
ring gewees het toe die bevel van God 
Lot gedwing het om Sodom te ver- 
laat. Miskien was dit sy wat gerem 
en getalm het. Miskien was dit vir 
haar té onwerklik om te glo, dat die 
Here God Sodom 'sou wil verwoes en 
haar hele lewe da4r, haar vertroude, 
klein, beskermde lewe in dié stad so 
sou beëindig. Miskien was sy die oor- 
saak dat die engele van God nader- 
hand met dwang Lot en haar twee 
dogters uit Sodom verwyder het. En 
terwyl sy moes vlug, het die Gods- 
bevel in haar ore nageklink: 


,Moenie omkyk nie en moenie 
@rens in die Jordaanstreek bly 
staan nie MIE. 


Op 'n vreeslike manier het die Here 
God 'n einde aan die sondigheid in 
Sodom en Gomorra gemaak .... en 
O66k 'n einde gemaak aan die rustige 
bestaan van Lot en sy vrou daar. En 
hulle het gevlug. Soos hulle was. Moei 
saam in hulle gang, met gedagtes 
wat voortdurend terugdwaal na wal 
&gter lê. Vir die vrou van Lot was 
hierdie beproewing te veel. Haar ver- 
bondenheid aan wat agter haar gelê 
het en wat deur die toorn van God 
vernietig sou word, was sterker as 
haar geloof, haar vertroue op die 
lewende, handelende en skeppende 
God wat die mens voortwaarts lei na 
sy toekoms en die mens nié toelaat 
om stil te staan en tot gesapige rus- 
tigheid te verval nie. Die vrou van 
Lot kon nie of wou nie vooruit lewe 
nie, har verlede was vir haar meer 
as Gods toekoms, haar binding aan 
wat agter lê, méér as Gods leiding 
die toekoms in. 


Daarom het sy gaan staan en terug- 
gekyk na Sodom om met 'n harts- 
togtelike, omvattende laaste oogop- 
slag nog 'n maal die verlede vas te 
gryp en te herleef. In d44rdie mo- 
ment van vertraging het die oordeel 
haar getref .... 


Die vrou van Lot het 'n monument 
geword van die gevare van die af- 
skeid, van die gevaar van die oor- 
heersende, te sterke verbondenheid 
aan die verlede. Sy het 'n monument 
geword van die ongeloof van wat 
agter lê, hoër aanslaan as die toekoms 
waar Gods handelende, leidende lief- 
de heenvoer. 


Eenmaal het die Heer Jesus 
Christus self herinner aan die vrou 
van Lot en Hy doen dit as die fari- 
seërs by Hom navraag doen oor die 
koninkryk van God. As Jesus dan 
praat oor die koms van die koninkryk 
dan stel Hy daar ook duidelik teenoor 
mekaar: die mens se verbondenheid 
aan sy verlede en die binding aan 
die koninkryk van God. Em vir Jesus 
is dit twee, teenoormekaarstaande 
gegewenhede wat nié met mekaar 
versoen kan word nie. 


Om, dit goed te verstaan, moet ons 
'n oomblik ook die volgende in oor- 
weging neem. Die geskiedenis van 
die mens het sy begin in die gryse 
newele van die vêr-verlede. Dié begin 
is egter begin, omdat die Here God 

Oordenking 


van hemel en aarde besluit het om 
die aarde en die mense daarop in 
aansyn te roep. Gods éérste handele 
alleen het dit moontlik gemaak dat 
daar 'n mensegeskiedenis kon wees. 
En vanaf daardie eerste begin is die 
geskiedenis van die mens en sy 
wêreld nie in die éérste plek gedra 
Geur die mens wat handelende besig 
was nie, maar omdat God die Heer 
handelend, skeppend besig gebly het. 
Want die werklik-sinvolle geskiedenis 
van die mens loop nié oor die lyn 
van die konings en keisers en 
generaals en owerhede van hierdie 
wêreld nie, maar oor die lyn van 
diegene wat deur God tot die geloof 
geroep is. Adam en Noag en Abra- 
ham en Isak en Jakob, Moses en 
Dawid en Samuel en die profete, om 
maar enkele te noem, is die mense 
wat die geskiedenis gedra en ge- 
maak het. Hulle het die geskiedenis 
gemaak en gedra, alleen omdat dit 
God was wat deur hulle woord en 
daad, handelend, skeppend besig was 
in hierdie ondermaanse. Dié geskiede- 
nis loop dan ook uit, nié op die op- 
koms of ondergang van een of ander 
volk of wêreldryk nie, maar op die 
sentrale gebeurtenis van die hele 
wêreldgeskiedenis — Jesus Christus, 
die Seun van God, wat mens op ons 
sarde, tussen die mense geword het. 


Terwille van dié alles-beheersende 
middelpunt van die geskiedenis het 
Abraham weggetrek in die geloof 
na dié plek wat hy as 'n erfenis sou 
ontvang. Deur sy geloof het hy God 
gehoorsaam en as 'n vreemdeling 
vertoof in die land van belofte en in 
tente gewoon, los van die aardse bin- 
Ginee van 'n huis en 'n vaste woon- 
plek. Abraham het, deur sy geloof, 
nie geleef vanuit sy verbondenheid 
met sy verlede nie — dié het hy 
agtergelaat en verontagsaam toe hy 
as 'n dolende ridder Gods sy swerftog 
op Gods bevel begin het. Abraham 

. binding was na die toekoms toe. 
Gods beloftes was, deur die geloof, 
die grootste verbondenheid wat sy 
lewe Seken het .. . sy lewe, alles wat 
hy was en besit het, het hy gestel 
it die diens van God en van Gods 
toekoms. En so was dit ook eintlik 
met al God se gelowige kinders. 


En die vrou van Lot? Sy het hier- 
die binding aan Gods beloftes, die 
verbondenheid aan (Gods toekoms 
minder geag as haar verbondenheid 
aan huis en haard en familie en 
vriende. Toe Gods marsbevel gekom 
bet, het sy gaan staan . . . en die 
belofte, Gods toekoms het sy verloën 
en daarom ook geen deel daaraan 
gekry nie. As 'n waarskuwende sout- 
pilaar staan die vrou van Lot langs 
die pad van die geloof wat werksaam 

Gods toekoms tegemoet gaan. 


Met die koms van Jesus Christus, 
die Seun van God, na ons aarde, 
tussen ons mense het dit weer opnuut 
en nou duideliker as tevore sigbaar 
geword in welke rigting God met die 
mens en sy wêreld wil gaan. Hier 
word duidelik dat die handele Gods 
Gié daad is waarmee God weer die 
mens met Hom wil versoen, waarmee 
God die mens wil verlos uit die mags- 
greep van die sonde, sodat die mens 
weer kan wees waartoe hy geskape is: 
'n kind van God. 


Daartoe kom Jesus Christus na 
die mense toe en word Hy, wat Gods 
eniggeborene is, geoffer aan die kruis 
bout van Golgotha ... om. versoening 
te doen vir Ons sonde, om in ons plek 
ons sonde op Hom te neem, sodat ons 
deur sy plaasbekledende lyde en ster- 
we, verlos kan word van Ons sonde. 
Ep met sy lewe en sy dood en sy 
opstanding uit die graf het Jesus 
Christus die enigste Middelaar tot ons 
verlossing geword en 66k op ons 
aarde die grondslae gelê van die 
nuwe ruimte, wat God skep vir die 
verloste sondaar om in te woon nl. 
die koninkryk van God. Deur die ver- 
kondiging van hierdie alles-beheer- 
sende genadedaad van God, naamlik 
die gawe van sy Seun vir ons, roep 
God die mens in die ligkring van sy 
koninkryk, roep Hy die mens uit 
die sonde in dié sfeer waar Gods lief- 
de, sy leiding en sy genade die alles- 
oorheersende is. 


Met die hemelvaart van Jesus 
Christus en met die belofte van sy 
terugkeer na ons aarde word aan ons 
blywend verkondig dat Gods handele 
met die mens nié met die sentrale 
gebeurtenis van die kruisiging en 
die versoening van die mens beëindig 
is nie. God laat die werk van sy 
hande nie vaar nie. Daarom wink 
aan die gesigseinder van die mense- 
geskiedenis die glorieryke en triomf- 
antelike terugkeer van Gods Seun. 
Dan sal openlik-sigbaar wees wat nou 
nog verborge onder die mense leef, 
dan sal openbaar word wat nou nog 
geglo moet word, dat Jesus Christus 
dic enigste Heer en die Regeerder 
van die koninkryk van God is. Dit is 
die sinvolle en die werklike toekoms 
waar die mensdom vandag ook heen- 
lcwe of heen moet lewe. 


Agter die mens van vandag 1ê die 
lcnge reeks van handelinge van God 
met die mense .. . vanaf die skepping 
tot by die kruisiging. 


Agter die mens wat op Weg is na 
die wederkoms van Jesus Christus 


staan die versoenende, dragende 
middelpunt van al die mense- 
geskiedenis — die kruis van Jesus 


Christus. 'Tog staan dié kruis nie 


net agter die mens nie, staan dit nie 
daar in die grys-vêér verlede nie. Deur 
die verkondiging van die Woord is 
die kruis van Jesus Christus met sy 
vergewing en troos en krag deur die 
geloof by ons, langs ons, sodat die 
vmiens-op-weg voortdurend daardeur 
SEroep, gerig en gesterk word. Die 
kruis van Jesus Christus is by die 
mens, sodat hierdie geweldige daad 
van Gods karmhartigheid, hierdie 
magtige grondvesting van sy konink- 
ryk ons kan steun op Ons weg na die 
voleinding. 


Ook in ons tyd gaan dit nog om 
Lierdie vraag: Wat is die sterkste 
binding in @ns lewe? Die binding 
aan, die verbondenheid met die kruis 
van Jesus Christus, aan die koninkryk 
van God, wat is en sal kom Of die 
verbondenheid aan Ons verlede, aan 
die sonde waarin ons geloef het 
vO6rdat Gods Woord ons ook uit die 
sonde geroep het en ons voete geplaas 
het op die weg na sy voleinding? 


Die verbondenheid aan die konink- 
ryk van God js `n geloofsverbonden- 
heid — 'n vaste vertroue op die dinge 
wat ons hoop, 'n bewys van die dinge 
wat ons nié sien nie, 


Die verbondenheid aan die konink- 
ryk van God is 'n innerlike bereid- 
heid, `n instelling op, 'n klaarstaan, 
'n aanwesig wees vir die koninkryk 
van God wat e'ke moontlike oomblik 
in a1- sy glorie op ons ondermaanse 
kan deurbreek. 


Die verbondenheid aan die konink- 
ryk van God is dat ons hier en nou 
werklik bereid 'sal wees om ons ook, 
in welke geringe mate ookal, te laat 
gebruik op dié plek, op dié manier 
en op dié tyd waar die Regeerder 
van die koninkryk dit nodig ag. 


Die verbondenheid aan die konink- 
ryk beteken om te leef uit die geloof 
en die werklike verwagting van Gods 
toekoms, om élke dag opnuut weer 
dankbaar bereid te wees om die ver- 
lede, die sonde, die wederstrewigheid 
téén God agter te laat en om met 
'n opgehewe hoof, met getemperde 
ongeduld die toekoms, wat Gods toe- 
koms is, tegemoet te lewe. 


Die verbondenheid aan die konink- 
ryk van God beteken om te leef uit 
die geloof en uit die vertroue op God 
wat die werk van sy hande nié laat 
vaar nie, wat ons lei en versorg op 
ons weg deur die wêreld en ons nooit 
peer aan onsself oorlaat nie. Dit be- 
teken dat die Woord van (God die 
bepalende, die sinvolle in ons lewe 
sal wees en sal word. 


En as 'n waarskuwende monument 
langs hierdie weg staan die soutpilaar 

wat Lot se vrou was — star, onbe- 
weeglik, met die blik allêén na agter 
van die gevaar van die ongehoor- 
saamheid, van die ongeloof, van die 
gebrek aan vertroue, van die ver- 
bondenheid aan die verlede alleen. 


Die binding aan die koninkryk van 
God, die geloof vra 'n voorwaartse 
blik. Dit beteken egter nog nié dat 
ons die verlede assodanig moet ver- 
loën en agterlaat nie. Ook hier wys 
Jesus Christus self ons die regte 
weg. Immers sy werk en sy prediking 
sluit bewustelik aan by die verlede, 
by wat oorgelewer is in die Skrifte 
en die geskiedenis, die tempelgebruike 
en gewoontes van Israel. Maar Jesus 
Christus leer 66k dat die betekenis 
en die sin van sy koms nié in die 
verlede lê nie. Sy werk, sy koms is 
bepaal deur die toekoms, die finale 
openbaring van die heerlikheid. Na 
da&&rdie eindpunt loop die lyn en die 
weg van sy lewe, van die mense- 
geskiedenis en van die lewe van dié 
mense wat deur God geroep is. 


Om volgens dié lyn te lewe is om 
gerig te wees na, die koninkryk van 
God toe. Om volgens dié lyn te lewe 
beteken dat die toekoms ons lewe 
bepaal, die toekoms wat van (God 
is. En die verlede wat vermy moet 
word, wat onherroepelik agtergelaat 
moet word is die verlede-van-die- 
sonde, die verlede-van-die-egoisme, 
die verlede-van-die-doodloop-spore. 


In die geskiedenis van die mensdom 
staan daar tot waarskuwing die sout- 
pilaar wat die vrou van Lot was. 


In die geskiedenis staan daarteenoor 
ook talle voorbeelde van mense wat 
uit die geloof gelewe en gewerk het. 
Een daarvan is die voorbeeld van die 
profeet Elisa wat op die oomblik toe 
hy geroep word om Elia te volg, al 
die gereedskap wat sy verlede belig- 
gaam het, verbrand het sodat hy on- 
belas, met oop oë en 'n hart vol geloof 
die toekoms, wat Godse toekoms is, 
tegemoet kon gaan. — Amen. 


A. D. Pont. 





EKSEENHJEUK 


Beëlndlg met V.S.A.-ontdekkling 
Velontsierings aan gesig of liggaam, el 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stop gejeuk in 'n kts. Antiseptiese 
aksie genees. Maak vel sag, glad, skoon, 
Vra aptekers om NIXODERM. Verlewemr 
dig u vel. Nuwe groette slegs Me. 














WAT 


In die vorige artikels het ek 
daarop gewys hoe belangrik ons be- 
skouing van die mens vir alle sektore 
van ons bestaan is — vir godsdiens, 
kuns, politiek, sedelikheid, en so 
meer. Daarna het ek die Bybelse 
mensbeskouing baie kortliks geskets 
en die vorige keer daartoe oorgegaan 
om 'n begin te maak met die gedagte- 
rigtings wat gedurende die paar af- 
gelope eeue die Bybelse mens- 
beskouing ondermyn het, sodat ons 
vandag werklik in die posisie verkeer 
dat ons op 'n geestelike bankrotskap 
af stuur, indien ons nie reeds daarin 
is nie. In hierdie artikel wil ek 
verdergaan met ander gedagterig- 
tinge wat .die mensbeeld van die 
Bybel ondergrawe en uiteindelik ver- 
nietig. Waar ons die vorige keer toe- 
gespits het op die gedagterigtinge 
wat 'n aanval op God doen en uit- 
eindelik uitloop op die uitroep: ,God 
is dood"', daar wil ons hierdie keer 
stilstaan by die gedagterigtinge wat 
hulle aanval op die mensbeskouing in 
besonder toespits. 


Vanaf die 14de eeu begin die 
NATUURWETENSKAP met rasse 
skrede vooruitgaan. Voordat ons die 
uitvloeisels hiervan bespreek, wil ek 
eers opmerk dat daar baie mense is 
wat die wetenskap as vyandig teen- 
oor die godsdiens sien. Hierdie ge- 
dagte is verklaarbaar en het goeie 
geskiedkundige gronde: in die verlede 
het die aanvalle op die godsdiens ge- 
woonlik in naam van die wetenskap 
geskied. Die natuurwetenskaplikes 
verweer hulle deur te sê dat die gods- 
diens en kerk probeer om die weten- 
skap te oorheers en aan bande te lê. 
Ook hiervoor is daar goeie rede. 
Volgens my opinie kom albei houdinge 
uit 'n verkeerde benadering van die 
saak: ons moet besef dat die weten- 
skap iets goeds is; dit is 'n middel 
wat God in sy genade aan die mens 
gegee het waardeur die mens die op- 
drag van God, naamlik om te heers 
oor die skepping, tot uitvoer kan 
bring. Verder moet ons onthou dat 
die bloei van die wetenskap alleen 
moontlik gemaak is deur die Christe- 
like geloof: die opdrag om te heers 
oor die skepping is 'n geweldige aan- 
sporing vir die mens om juis weten- 
skap te beoefen. Maar aan die ander 
kant het die Christelike geloof die 
natuur ontgoddelik: vir die heiden is 
bome, riviere, diere, en allerlei ander 
dinge vol geeste en gode en die mens 
moet eerbiedig daarteenoor staan; vir 
die Christen is al hierdie dinge niks 
anders as wat hulle is nie, omdat 
daar net een God is; daarom is al 
hierdie dinge in die hand van die 
mens gegee om daaroor te heers. Die 
botsing tussen godsdiens en weten- 
skap kom daar waar die godsdiens en 
die wetenskap meen dat hulle die 
alleenseggenskap en die waarheid in 
pag het, sodat die godsdiens op die 
terrein van die wetenskap en die 


IS DIE MENS? 


wetenskap op die terrein van die 
godsdiens toetree. Hieroor wil ons nie 
nou praat nie. 

In 1648 verskyn Kopernikus se 
boek ,Oor die Omwenteling van die 
Hemelliggame'”. 'Tot op hierdie tyd 
geld die beskouing dat die wêreld die 
middelpunt van die heelal is; die aar- 
de staan stil en die son draai om die 
aarde; bokant die aarde is die hemel 
met die hemelliggame; dit is die sfeer 
van God en is dus goddelik en sonde- 
loos, sodat ook die hemelliggame 
(son, maan, planete, ens.) tot die 
goddelike en sondelose sfeer behoort. 
Die aarde is sondig en hier word die 
stryd uitgestry wat bepaal of die 
mens boontoe na God toe, of ondertoe 
sal gaan. Onder is die vaevuur (dis 
nog die tyd van die Roomse be- 
skouinge) en die hel. Nou kom Ko- 
pernikus en keer hierdie beskouinge 
om: die son is die middelpunt en die 
aarde draai om sy eie as terwyl hy 
tegelykertyd om die son wentel; die 
aarde is een van die planete en niks 
anders nie. 


Galileo Galilei (1564-1649) gryp 
hierdie gedagte aan, werk dit verder 
uit en voorsien dit van verdere be- 
wyse. En nou gebeur met (Galilei iets 
wat dwarsdeur die eeue tot vandag 
toe nog invloed het op die ver- 
houding tussen godsdiens en weten- 
skap; Galilei word deur die Roomse 
Kerk gevange geneem en aangekla 
daarvan dat hy 'n goddelose leer ver- 
kondig. Hy trek uiteindelik terug na- 
dat hy reeds op die brandstapel ge- 
bring is en 'n laaste kans gegee word, 
Dit is daarna vir eeuelank as VoOor- 
beeld voorgehou van die dwang wat 
die kerk op die wetenskap uitoefen, 
terwyl die kerk hopeloos verkeerd is. 
Ek kan net ter wille van die interes- 
santheid `n legende byvoeg wat van 
Galilei vertel word: Daar word vertel 
dat toe hy van die brandstafel afklim, 
hy onderlangs sou gesê het: ,,Hy draai 
tog!” Die ander legende vertel dat toe 
hy losgelaat is, hy 'so verlig was dat 
hy dit gaan vier het in 'n kroeg. Toe 
hy uit die kroeg uitkom, het hy stil 
gaan staan en gesê: ,,Nou glo ek nog 
vaster dat die aarde draai”. 


'n Mens sou verwag dat hierdie 
veranderde wêreldbeeld die mens tot 
nederigheid sou stem: solank die aar- 
de die middelpunt van die heelal was 
en die mens die kroon van die skep- 
ping was, was die mens as't ware 
die middeipunt van die heelal. Nou 
word die aarde maar net 'n planeet, 
een van 'n hele aantal planete in ons 
sonnestelsel, terwyl ons sonnestelsel 
maar een van tallose sonnestelsels is. 
Die aarde word 'n spikkeltjie in die 
heelal en die mens 'n spikkeltjie op 
'n spikkeltjie. En tog het dit juis die 
teenoorgestelde effek op die mens 
van die tyd: Giordano Bruno, nie lank 
na Galilei nie, verkondig dieselfde ge- 

dagtes as Kopernikus en (Galilei. 
Maar hy gaan verder: die aarde is 
nou een van die sterre, dit hoort in 
die goddelike sfeer soos al die ander 
sterre; die mens is nie meer die son- 
daar wat op die aardse tranedal moet 
worstel om sy ewige bestemming 
nie, maar die mens is `n goddelike 
wese, die ALTER DEUS (ander God) 
wat groots en heerlik naas (God 
staan. Hiermee begin die vergoddeli- 
king van die mens: die mens kan die 
werke van God nareken en vasstel, 
die mens is medeskepper naas God; 
die mens is die ander God wat die 
heelal kan ken en deur sy kennis die 
heelal in die holte van sy hand dra. 


Hierdie gedagte bly voortleef in 
duisend gestaltes. Gou-gou is (God 
glad nie meer nodig nie. In die ag- 
viende eeuse Deisme word God nog 
erken as die skepper en beginner van 
die heelal, maar na die begin het God 
niks meer met die heelal te doene nie 
en heers die mens alleen. Reeds voor 
die tyd en daarna kry ons die ge- 





VRAEBUS 

die Apostelkerk wat die persoon van 
die Apostel betref. So maak die sek- 
tes, wat die onderdompelingsdoop 
voorstaan, dit tot 'n voorwaarde vir 
die saligheid. Daarom beoefeu hulle 
die wederdopery d.w.s. iemand wat 
as kind gedoop is, word deur hulle 
oorgedoop wanneer hy as volwasse 
mens na hulle sektekerk toe oorgaan. 
Die Sewendedags Adventiste maak of 
hulle beurt weer die onderhouding 
van die Joodse sabbat 'n voorwaarde 
tot die saligheid. 


Maar hierdie stokperdjies wat deur 
hulle voorstanders holrug gery word, 
is geeneen 'n voorwaarde tot die 
saligheid nie. Daar is volgens Bybel 
net een voorwaarde en dit is: Glo in 
die Here Jesus Christus en jy sal 
gered word (Hand. 16:31), want elk- 
een wat in Hom glo sal nie verlore 
gaan nie, maar die ewige lewe be- 
erwe (Joh. 8:16). 


En sodra 'n leraar iets of iemand 
in die plek van Jesus Christus en 
die geloof in Hom as voorwaarde tot 
die saligheid stel, is hy 'n valse 
leraar. Hy kom Christus in sy eer 
te na. Vir baie sekteleraars gaan dit 
dan ook in die eerste plek om die 
,gloria  sectae”, die glorie van die 
sekte i.p.v. die ,,gloria Dei”, die eer 
van God. 'n Mens kry die indruk dat 
dit by baie van hulle in die eerste plek 
gaan om 'n mens onder die water 
te kry en nie om hom by Christus 
te kry nie. 

Joh. Dreyer. 





dagte dat God heslemali nie nodig 
is nie; die mens is die algenoegsame, 
goddelike wese wat heers oor die 
ganse heelal. 


Die BEVOLUSIONISME het sy 
werklike begin met Chka-lcs Darwin 
se boek ,,The Origin of Species” wat 
in 1859 verskyn. Voor Darwin was 
daar allerlei voorlopers, byvoorbeeld 
die aanpassingsteorie van lLamarck 
(wat onder andere ironies genoeg die 
voorname Jean Baptiste — Jomannes 
die Doper — gehad het). Hierdie 
voorlopers het egter nie vecl invloed 
gewen nie. Met Darwin is dit iets 
anders: binne tien jaar na die ver- 
skyning van sy boek het die evolu- 
sionisme soos 'n veldbrand oor die 
beskaafde wêreld gesprei. 


Dat die mens 'n verwantskap met 
die diere het, is 'n gedagte wat ons 
reeds in die vierde eeu voor Christus 
by die Grieke kry. So het Plato 
(grappenderwys) die mens gedefi- 
nieer as 'n tweebenige wese sonder 
vere. Een van sy teenstanders het toe 
'n hoender gevang, die vere uitgetrek, 
by Plato gelos en gesê: ,,Siedaar die 
mens!” Toe het Plato sy definisie ver- 
ander: die mens is 'n tweebenige wese 
sonder vere en met plat naels. 


Met Darwin verander die situasie 
egter heeltemal. Darwin reduseer die 
mens geheelenal tot die diereryk en 
verklaar sy ontstaan volkome mega- 
nies: elke lewende wese is betrokke 
in `'n verbete stryd om bestaan 
(struggle for existence”). Tussen die 
individue van 'n bepaalde soort is 
daar klein verskilletjies en hierdie 
verskille maak dat die een beter toe- 
gerus is om in die bestaanstryd voort 
te bestaan as die ander (,survival 
of the fittest”). Dit lê dus voor die 
hand dat die bestes voortbestaan, 
terwyl die ander ten onder gaan; 
hierdie bestes paar weer met mekaar 
en hulle nageslag erf die goeie eien- 
skappe oor, terwyl ook hier weer al- 
leen die beste voortbestaan. Dit is 
die proses van ,,natural selection”. 
Oor 'n tydperk van miljoene jare kry 
ons dus die ontwikkeling van al hoër 
en hoër diere. Darwin self het eers 
later die mens hierby betrek, maar 
van die begin af is die gevolgtrekking 
gemaak: die mens is dus die resultaat 
van 'n natuurlike, noodwendige, me- 
ganiese ontwikkelingsproses, een van 
die diereryk, hoewel die hoogste. God 
is hoegenaamd nie meer nodig om die 
bestaan of die aard van die mens 
te verklaaar nie: God het die mens 
nie gskep nie, want die mens het uit 
die diere ontwikkel; die sedewette 
ens. van die mens is ook nie van God 
afkomstig nie, want ook die same- 
lewing het ontstaan deur ontwikke- 
ling uit die dierstaat en al ons be- 
skouinge van goed en sleg, waar en 
vals, mooi en lelik het saam met die 





measlike gemeenskap ontwikkel; 
selfs ons geloof in Cod is `n ontwik- 
kelingsproses vanaf 'n oeroue vrees 
vir die natuurkragte tot by ons voor- 
stelling van een almagtige, alwyse en 
algoeie God. 


Daarmee het ons 'n beskouing wat 
binne 'n paar jaar vanselfsprekend 
word dwarsoor die Westerse wêreld, 
wat vandag nog groot aanhang het 
en in die Engelse wêreld nog steeds 
as vanselfsprekend geld: die mens is 
die produk van evolusie. Daarom 
moet die mens steeds gesien word 
vanuit die dier: as jy wil weet wat 
is die mens, gaan maak jy `n studie 
Van die diere. Dit geld nie net die 
liggaam van die mens, soos ons dit 
vind by die eksperimente wat op 
diere gemaak word om daarvandaan 
byvoorbeeld geneesmiddels vir die 
mens te vind nie, maar dit geld in 
alle opsigte: die verstand van die 
mens is dieselfde as die dierlike ver- 
stand — die mens het net meer ver- 
stand; die sosiale lewe, die sedelike 
lewe, selfs die politieke lewe (dink 
maar aan die ,,koninginne” wat ons 
by miere en bye aantref), die taal 
(diergeluide is ook taal) en so meer 
van die mens is maar net dieselfde, 
net ingewikkelder en verder gevorder 
as wat ons by die diere aantref. 


Hiermee wil ek volstaan. Dit is net 
twee voorbeelde uit tallose voorbeelde 
wat ons kan noem, maar dit gee 'n 
aanduiding van wat daar in die denk- 
wêreld in die verlede gebeur het. 
Hierdie dinge het nie by die filosowe 
en geleerdes gebly nie. Dit werk deur 
na die onderwysstelsels, na die boeke 
en tydskrifte en kom uiteindelik by 
die gewone mens op straat uit en 
bepaal sy hele gedagtewêreld. Maar 
later sal ons daaroor praat. Eers 
moet ons nog die volgende teer ander 
gedagterigtings in oorsig neem om 
te wys hoe die beskouing van die 
mens aangeval is. 


P. $ Dreyer. 

BESTRY RUMATIEK 
ONDERWYL UI. SLAAP 


As u aan skerp, stekende pyn ly, as 
1 gewrigte opgeswel is, kan dit bes 
moontlik 'n aanduiding wees dat u 
bloed deur die gebrekkige werking 
MA u niere vergiftig word. Ander. 

tome van nierkwaal is die nood- 
Fs likheid om snags op te staan, 
Fugpyn, lendepyn, Hyn in die bene, 
#enuweeagtigheid, duiseligheid, hoof- 
Pyn) verkoues, opgeswelde enkels, 

onker kringe onder u oë, 'n gebrek 

aan eetlus en energie, ens. U moet 
hierdie kieme wat u gesondheid on- 
dermyn, aanval. Cystex genees hier- 
die kwale deur tot die wortel van die 
kwaad deur te dring. Koop Cystex by 
au apteker of handelaar. Begin dadelik. 
Let wy hoeveel beter n more sal voel, 

KRONIEK 


CHRISTELIKE GETUIENIS? 


In die jongste tyd is herhaaldelik 
die versekering gegee deur amps- 
draers en aspirant-ampsdraers van 
die ,,Christelike 'TInstituut” en sy 
mondstuk ,,Pro Veritate” dat hierdie 
organisasies niks méér wil bring as 
,die christelike getuienis assodanig” 
nie. Dit is 'n loflike voorneme. Daar 
is egter uitsprake wat in ,Pro Veri- 
tate” verskyn wat my laat wonder 
of hierdie versekering altyd deur die 
feite gestaaf word. Laat my toe om 
'n enkele voorbeeld te bespreek. 


In ,,Pro Veritate” van 15 Julie 
1965 skrywe P. Allen Myrick `'n 
artikel ,,The Land is Gods”. Mnr. 
Myrick is 'n ampsdraer van die 
Kongregasionalistiese Kerk en `n 
leidinggewende figuur by dié Kerk se 
teologiese opleidingsentrum te Love- 
dale in die Kaap. Nou mag terloops 
net opgemerk word dat die Kongre- 
gationalistiese Kerk in 1960, in 'n 
memorandum wat aan die Cottesloe 
Beraad voorgelê is, onder andere ge- 
stel het dat die Kongregasionalistiese 
Kerk met trots die standpunt, tradi- 
sie en beeld van die Kongregasiona- 
listiese sendeling van die vorige eeu 
nl. Van der Kemp en Phillips in hier- 
die eeu voortsit. Maar dit net ter- 
loops. Laat ons terugkeer na die 
artikel The Land is God's en die 
argumente wat dêArin vervat is. In 
dié artikel word uitvoerig betoog dat 
volgens die Ou Testament die grond 
aan God behoort — nié aan 'n enke- 
ling of `n volk of `n owerheid nie. 
'n Hele reeks Ou Testamentiese teks- 
te word dan aangehaal om te bewys 
dat God nie alleen die eienaar en 
heerser van die aarde en sy grond 
is nie maar dat God, in welwillend- 
heid, die grond aan die mens gee 
om te gebruik. God gee hierdie grond 
aan dié wat hom dien. Tot so ver 
kan ek die argument nog volg. Maar 
dan kom die ,,toeassing” en word 
gesê (ek haal maar in engels aan): 


,In their conflicts over land, South 
Africans, white and black, must 
listen to the Old Testament when 
it asserts that God is the owner 
and ruler of the soil, and man is 
accountable to God for the way 
he deals with the land. 

This means that white South Af- 
rica has `n terrible guilt, for which 
it must atone. Because of the white 
man's ruthless plunder of millions 
of acres of land from the Africans 
who owned it, he stands condemned 
before God”. 


Nou toe nou! 


Hierdie argument is egter 'n prag- 
tige voorbeeld van die soort redenasie 
wat gevoer word om die blanke in 
Suid-Afrika te probeer oorreed om 
boedel oor te gee terwille van die 


nie-blanke. Laat ons die argument 
egter 'n bietjie van naderby besien. 


In die eerste plek word by hierdie 
toepassing uit die oog verloor dat 
kort vantevore gesê is dat God die 
Here die land gee aan die wat Hom 
dien. Terselfdertyd word vergeet dat 
die Here God 'n erfdeel kan gee aan 
dié wat hom dien ten koste van 
diégene wat Hom nié dien nie. Im- 
mers as die toepassing korrek is 
het die ou volk Israel 'n ,,terrible 
guilt” op hulleself gelaai toe hulle 
die Beloofde Land in besit geneem 
het en die oorspronklike bewoners 
verjaag of onderwerp het. Iets haper 
dus @rens in hierdie ,,toepassing”. 


In die tweede plek is die stelling 
in verband met die ,,white mams 
ruthless plunder of millions of acres 
of land from the Africans” histories 
'n volkome onhoudbare stelling. Tog 
word dit gesê om dan tot die argu- 
ment te kom dat God sélf die blanke 
uit Suid-Afrika sal verjaag. Afgesien 
van die Lklatant-verkeerde van hierdie 
stellings, verplig dit egter die skry- 
wer, as hy gehoorsaam wil wees aan 
SY interpretasie van die Ou Testa- 
ment, om met netsoveel klem te be- 
tooge dat die Here die Bantoe uit Suid- 
Afrika sal verjaag want die land het 
oorspronklik in ieder geval nié aan 
die Bantoe behoort nie maar eerder 
aan die Boesman en Hottentot. Daar 
by sal dit beteken dat betoog moet 
word dat die Here God die Ameri- 
kaners uit Amerika, die Australiërs 
en Nu-Seelanders uit hulle lande, die 
Russe uit Oos-Wuropa, die Sjinese uit 
Tibet, dit Amerikaanse Negers en 
hulle afstammelinge uit Liberië sal 
verjaag ... 


In die derde plek is dit wel merk- 
waardig dat éérs gesê word dat die 
grond aan God behoort. Daarna word 
met stelligheid beweer dat die ,Af- 
ricans” die grond. in Suidelike Af- 
rika besit en dat dit aan hulle 
behoort. Wil dit nou suggereer dat 
die Here God en die ,Africans' die- 
selfde is? 


Maar laat ons 'n bietjie verder 
2aan en soek na die agtergronde van 
hierdie argument dat Suidelike ATf- 
rika aan die Bantoe behoort en dat 
dit deur die blanke, op 'n gewetelose 
manier, van die arme Bantoe geroof 
is. Terselfdertyd kan mens dan ook 
probeer nagaan waarom die Groep- 
gebiedwet en die Bantoe-tuislande- 
beleid van die Owerheid 'n ,,bespot- 
ting van God” genoem word in die 
artikel onder behandeling. 


Dit is duidelik dat hierdie argu- 
mente in ieder geval uit dié kringe 
afkomstig sal wees wat sal trag om 
die Baneoe te oortuig dat die blanke 
In Suid-Afrika 'n indringer is en dat 
hy 'n koloniserende rol in Suidelike 


Prof. dr. A. D. Pont 


Afrika gespeel het. So kan daar dan 
'n regverdiging gevind word vir `n 
opvatting dat die blanke uit Suid- 
Afrika verjaag moet word. 


Hierdie gedagte dat die blanke 
Suid-Afrikaners die koloniseerders 
van nie-blanke Suid-Afrika is, is 'n 
basiese faset van die kommunistiese 
propaganda téén die blanke in Suid- 
Afrika. Dit kom dan ook baie sterk 
na vore in die sogenaamde , Freedom 
Charter” wat in 1955 deur die kom- 
munisties - georiënteerde ,,Congress 
Alliance” aangeneem is. In dié ,,Free- 
dom Charter” word dieselfde sake 
aangeval as wat in die artikel van 
Myrick aangeval word. Terselfdertyd 
word die ragumente jan die ,,Freedom 
Charter” in verskillende toonaarde 
herhaal deur die All African Peoples 
Conference van 1958 en volgende jare. 


Die interessante is nou egter dat 
hierdie kommunistiese argumente wat 
weer deur die Bantoe-bewegings in 
die Afrikalande noord van ons OOr- 
geneem is, O6k herhaal word deur 
verskillende linkse kerklike instan- 
sies. Hierin het veral die Wêreldraad 
van Kerke en sy ledekerke uitge- 
munt, selfs so dat ek die indruk kry 
dat die Wêreldraad en sy deelnemende 
kerke in organisasies 'n uiterts po- 
ging aanwend om vanuit die Heilige 
Skrif 'n Bybelse grond vir die kom- 
munistiese, anti-blanke propaganda 
in Afrika te probeer skep. Dit word 
veral duidelik as die besluite van die 
Cottesloe Beraad van 1960 vergelyk 
word met die stellings van die ,Free- 
dom Charter” van 1955 en dan is dit 
opvallend dat sommige van die kerk- 
like besluite van 1960 in taal en ge- 
rigtheid presies dieselfde sê as die 
kommunistiëse dokument. Dieselfde 
kan ook vasgestel word wanneer die 
besluite van die verskillende Afrika- 
berade vergelyk word met die uit- 
sprake van die Wêreldraad van Kerke 
en sy komitees. Opvallend is dit dan 
dat soos die Afrika-berade al sterker 
en sterker optrede téén Suid-Afrika 
voorstel en beoog, die Wêreldraad en 
sy konferensies ook al meer en meer 
gewapende optrede téén Suid-Afrika, 
interne rewolusie en sabotasie in ons 
land probeer billik as geregverdigde 
,christelike optrede”. Aan die begin 
van hierdie jaar het die Wêreldraad 
dit selfs verwelkom dat daar noue 
kontak sal wees tussen die Wêreld- 
raad en die Afrika-organisasies (hoe- 
veel van hulle sou werklik christelik 
wees?) wat haat-, moord- en oorlogs- 
gedagtes teen Suid-Afrika aanblaas. 


Keer ons nou terug na die argu- 
mente in ,Pro Veritate” van 15 Julie 
dan is dit vir my duidelik dat die 
argumente wat daar téén die blanke 
in Suid-Afrika gevoer word (miskien 

INWYDING 


Na 'n vertraging van bykans 7 
maande het die heuglike gebeurtenis 
eindelik op 5 Junie 1965, vir die ge- 
meente van Kimberley aangebreek 
waarop die lidmate met feesvreugde 
kon vergader by die plegtige inwy- 
ding van die pas-voltooide kerk en 
saal, sentraal geleë bykans in die 
middestad, opgerig op 'n ruim oop 
perseel, omraam deur strate, aan drie 
kante. 


Na 'n welkomswoord deur die sere- 
moniemeester ds. P. L. van Jaarsveld, 
is kort boodskappe gelewer deur die 
voorsitter van die boukommissie, 
mnr. Jacobs, bestuurder van die staal- 
kontrakteurs en die bouaannemer, 
mnr. Eric Visser. Laasgenoemde het 
vervolgens die sleutel aan mev. (dr.) 
P. W. Venter oorhandig, wat die deure 
ontsluit het, waarna die gemeente 
en eregaste in stilte die kerk binne- 
gegaan het vir die wydingsrede deur 
dr. P. W. Venter, wat die gemeente 
op 9 April 1950 gestig het. 


Die tekskeuse vir die inwydings- 
rede was uit Esegiël 47:1: ,Daarna 

KERKGEBOU KIMBERLEY 


het: hy my teruggeneem na die in- 
gang van die huis, en kyk, daar het 
waters uitgestroom onder die drum- 
pel van die huis uit, na die ooste 


toe 


Daar is aangetoon dat die profeet 
die volk in ballingskap wou troos toe 
verneem is van die verwoesting van 
die tempel 'saam met Jerusalem, en 
dat hy hierdie visioen as onderwerp 
daarvoor gebruik het. Die daad en 
woordverkondiging staan ook sentraal 
in die arbeid om die Godsryk op aarde 
uit te brei; die werking daarvan bly 
nie op een plek ingeperk nie, maar 
gaan steeds verder en waar dit kom 
strek dit tot seën van ander en tot 
bevordering van die koninkryk op 
aarde. Die eerste begin van Kim- 
berley was 'n najaag Van aardse 
skatte, waardeur baie probleme en 
groot werk vir die kerk veroorsaak 
is; en die stryd om die vestiging en 
opbou van die kerklik-godsdienstige 
het groot kragsinspanning geverg. 
Nou gaan die gemeente alhier die 
sentrum word van waaruit nie net 
die gevestigde lidmate van die kerk 
gearbei sal word nie, maar ook die 
verwagte nuwe intrekkers ma die 
damskemas en die nedersettings langs 
die Oranjerivier”. 


Vervolgens is boodskappe van ge- 
lukwense oorgebring deur dr. P. W. 
Venter n/H. Eerw kommissie van die 
Algemene Kerkvergadering en ds. 
C. J. S$. van Niekerk n/Ring 
van Makwassie wat paslik daarop 
gewys het dat net soos die Voor- 
trekkers die Ned. Herv. Kerk oor die 
Groot- en Vaalriviere gedra het, Kim- 
berley besig is om geskiedenis te 
maak deur die kerk nou terug te 
plant oor hierdie riviere, verder Suid. 
Namens die plaaslike gemeenskap is 
treffende boodskappe gelewer o.a. 
deur ds. Marais (N.G. Kerk), mnr. 
W. J. Cilliers (Ger. Kerk), Raadslid 
H. v/d Walt (Stadsraad), mnr. v/d 
Merwe (A.V.B.O.B.), mnr. F. van 
Rensburg (Afr. Kultuurraad) en mnr. 
J. D. Beyers (Onderwys en Skole), 
wat ondermeer die volgende treffende 
boodskap gelewer het: 


,Ons skole se taak is hoofsaaklik 
om kinders voor te berei vir hul toe- 
komstige loopbane, maar die taak van 
die kerk is om die geestelike wel- 
vaart van die kind te bearbei en te 
beveilig. Laat ons dan hoop dat geen 
kind ooit hierdie kerk met leë hande 
en 'n beswaarde gemoed sal verlaat 
nie. 


Dames en here, laat ons ook ver- 
trou dat die gebede van Vaders en 
moeders, wat nog vir hul kinders bid,. 
nie verlore sal gaan nie, maar sal 
opstyg en saampak as 'n stralekrans 
om die troon van genade. 


* Sien langsaan 

PASTORALE RUBRIEK 


BETER KATKISASIE 





Verlede maand het ek geskrywe 
oor die feit dat ons lidmate nie die 
kerktaal verstaan nie. Veral is daarop 
gewys dat dit die eintlike kernwoorde 
en sentrale begrippe waarsonder die 


evangelie eintlik nie verkondig kan | 


word nie, wat vir ons lidmate soge- 
naamd onb€gryplik is. Dat hierdie 
totstand uiters; skadelik en ongesond 
is, behoef geen betoog nie. Maar nou 
ontstaan die vraag of die toestand 
so kan bly voortbestaan. Dat dit ook 
nie mag gebeur nie, is vir elke reg- 
denkende lidmaat net so duidelik soos 
daglig. 

Wat moet nou hieraan gedoen 
word? Daar is 'n hele paar antwoorde 
wat op hierdie vraag gegee an 
word: 

(1) Die predikante moet wanneer 
hulle preek en hierdie woorde en 
begrippe gebruik, dit tog maar nou- 





KIMBERLEY 


* Vervolg vanaf vorige bladsy 


Mnr. die Seremoniemeester, ons 
skole verwelkom dus die verrysing 
van elke kerkgebou in Kimberley, 
omdat ons weet dat dit sal bydra tot 
die verryking en opheffing van ons 
jeug. 


Soos u kerk dan met trotse toring 
na die hemel reik, so bid ons dat die 
gesproke woord sal opstyg en weer- 
klink in hierdie gewyde gebou om as 
rigtingwyser vir oud en jong te dien. 


Geagte gemeentte en eerwaarde 
kerkraad van die Ned. Hervormde 
Kerk, die skole van Kimberley reik 
u die hand van vriendskap en ge- 
lukwensing met die totstandkoming 
van hierdie mooi gebou, wat ons nou 
kan noem 'n ,,tempel Godgewyd'”, en 
bid dat die Here se seën op u mag 
rus, en dat Hy vrede sal gee”. 


'n Hele aantal telegramme en 
briewe van gelukwensing is van 
vroeëre lidmate en ander Hervormde 
gemeentes ontvang. 


Na die bedankings deur die sere- 
moniemeester het die gemeente met 
dankbare harte huiswaarts gekeer om 
weer tydens die naweek in die dienste 
van die nagmaalviering te deel. 


Die gemeente en kerkraad is be- 
sonder dankbaar vir al die seëninge 
asook bystand van verskeie individue 
en Hervormde gemeentes, ontvang. 
Ons kan in alle beskeidenheid sê; 
“DIE HERE IS GOED VIR ONS”. 


J. C. v/d Westhuizen, 
Skripa. 








DR] oil 


keurig omskrywe en verduidelik. Dit 
sal al geweldig baie help. 


(2) Maar die eintlike antwoord op 
hierdie vraag is dat ons beter katki- 
sasie moet hou. Daarmee bedoel ek 
verskillende dinge. 


(a) Die eerste deel van die kat- 
kisasie en ook die grootste 
deel daarvan behoort in die 
ouerhuis gedoen te word. 
Die ouers wat hulle kinders 
voor doop hou belowe pleg- 
tig voor God en sy gemeente 
om hulle kinders ,,in hierdie 
leer te onderrig of te laat 
onderrig”. Daarom is dit die 
verantwoordelikheid van die 
ouers om toe te sien dat die 
kinders die bybelse waar- 
heid en die evangeliese taal 
leer ken en verstaan. Om 
die kinders 'n grondige on- 
derrig te gee, sal die ouers 
moet sorg dat hulleself 
daarvoor toegerus is. (On- 
kunde was nog nooit 'n gel- 
dige verskoning vir pligs- 
versuim nie! 


(p) Katkisasie in die Sondag- 
skool en vir die geloofs- 
belydenis. 


Dit is `n groot rede tot blydskap 
dat daar in elke gemeente van ons 
kerk, sovér my kennis strek, 'n Son- 
dagskool of Sondagskole bestaan. 
Ongelukkig moet 'n mens erken dat 
sommige van hierdie Sondagskole 
net so goed nie hoef te bestaan nie, 
omdat daar niks gebeur wat die 
moeite werd is nie. 


Graag gee ek die volgende dinge 
ter oorweging vir die verbetering van 
ons katkisasie: 


Die gewone werkswyse by ons 
Sondagskole en katkisasie is onge- 
veer so dat daar net vasgestel word 
of elke kind sy voorgeskrewe werk 
geleer het. Dat die kinders sekere 
dinge moet leer en uit die kop moet 
ken is absoluut noodsaaklik. En dit 
is ook noodsaaklik dat daar vasgestel 
moet word, dat die kinders wel daar- 
die vaste kennis het. Maar dit alleen 
is nie genoeg nie. Daar moet nog iets 
bykom. Dit help nie as die kinders 
al die bybelgeskiedenis ken nie, maar 
hulle verstaan nie die betekenis van 
daardie geskiedenis nie. Die Here het 
dit in sy godheid sê vir ons gegee 
dat ons die geloof ontvang daar waar 
ons die bybelgeskiedenis en uitleg van 
die betekenis van daardie geskiedenis 
hoor. 


Daarom wil ek graag aanbeveel dat 
ons Sondagskool nadergebring moet 
word aan die erediens. In die predi- 
king word die bybelgeskiedenis tog 


DE WET 


mos verklaar. As `n predikant nou 
bereid is — en elkeen wat die welsyn 
van die gemeente op die hart dra 
behoort gewillig te wees — dan kan 
die Sondagskoolkinders saam met 
hulle ouers in die oggend die erediens 
bywoon. Die predikant preek dan oor 
dié bepaalde Sondag se les en teks. 
Na die diens bly die kinders dan agter 
en die Sondagskoolonderwysers kry 
die geleentheid om uit te vind of die 
kinders hulle tekste geleer het en of 
hulle wel verstaan het wat die predi- 
kant oor daardie dag se les en teks 
gepreek het. Wanneer iemand nie 
verstaan nie, dan het die onderwyser 
wat self ook die preek gehoor het 
die kans om so 'n kind reg te help. 


Die Algemene Kerkvergadering en 
die Algemene Kommissie het alreeds 
besluit dat hierdie werkswyse gevolg 
behoort te word. En dit is verblydend 
om te verneem dat al meer gemeentes 
hierdie werkswyse begin volg. 


Daar is ook nog ander dinge wat 
i.v.m. ons Sondagskole gedoen kan en 
moet word. Die predikant behoort een 
maal per maand saam met al die 
Sondagskoolonderwysers en katkisa- 
sie-ouderlinge die lesvoorbereiding 
vir die volgende maand te doen. Die 
Sondagskoolonderwysers baat self ge- 
weldig baie by sulke geleenthede en 
word daardeur steeds beter toegerus 
vir hulle belangrike werk. Die heil- 
same uitwerking wat hierdie voor- 
bereiding en toerusting op die Son- 
dagskoolwerk het, behoort vir predi- 
kant en onderwysers meer as voldoen- 
de beloning vir hierdie ekstra moeite 
te wees. 


(8) Toerusting van ons kerkraads- 
lede vir hulle dienswerk. 


Jare gelede het ons vier gemeentes 
in Krugersdorp elke maand vir al die 
kerkraadslede 'n byeenkoms gehou. 
Die predikante het dan om die beurt 
die verskillende artikels van die Ge- 
loofsbelydenis behandel. Daarna was 
daar bespreking en geleentheid vir 
vrae. Nadat so 'n stuk dan deeglik 
behandel is, is dit met die nodige uit- 
breiding en verandering afgerol en 
aan die gemeentelede uitgedeel met 
die bedocliig dat die ouderlinge die 
stukke met hulle wyksmense moet 
bespreek. So word die ouderling dan 
werklik ouderling wat besig is met 
'n geestelike gesprek wanneer hy Sy 
wyksmensc besoek. (Na die beste van 
my kennis wil die meeste van ons 
ouderlinge dit werklik graag doen. 
Daarom moet hulle hulp kry.) 


Die gebruik bestaan, na verneem 
word, nog in Krugersdorp. Dit is 'n 
waardige en navolgenswaardige voor- 
beeld. 


* Blaai om 

volkome onbewus! in wese nié By- 
bels is nie maar 'n kommunistiese 
Oorsprong en gerigteheid het. Hier 
word, met hierdie soort argumente, 
getrag om 'n Bybelse regverdiging 
aan die kommunistiese propaganda te 
gee en word die indruk geskep dat 
die kommunistiese propaganda in die- 
selfde lyn lê as die eise van die 
Skrif! 


Hierdie soort argumente kom mens 
gereeld in ,,Pro Veritate” teë en dit 
word vir my al meer en meer duidelik 
dat die getuienis wat in dié blaadjie 
aangetref word nié ,,die christelike 
getuienis assodanig” is nie maar dood- 
gewone propaganda in 'n Bybels- 
lykende kleed. 


DIE AMERIKAANSE BLAD ,,THE 
CHURCH HERALD” 


“The Church Herald” is die 
offisiële orgaan van die ,Reformed 
Church in America”. In hierdie blad 
word 'n interessante verslag gegee 
van 'n vergadering wat in Amerika 
gehou is van die kerke wat daar lede 
van die Wêreldraad van Kerke is. 
Suid-Afrika het natuurlik O66k ter 

(4) Gemeente-aande. 'n Tyd gelede 
het ds. H. R. Visser in hierdie rubriek 
'n pleidooi daarvoor gelewer dat ge- 
meentes op een of ander Sondagaand 
na die diens so 'n gespreksaand hou. 
Daar moet dan oor een of ander 
godsdienstige onderwerp gesels word, 
sodat almal daarvan voordeel kan 
trek. Sovér ek weet is daar geen 
gemeente wat op sy pleidooi gereageer 
het nie. (Hoe jammer tog!) Nou wil 
ek op die ouers wat hulle kinders 
voor doop sehou het 'n beroep doen 
om by hulle kerkraad en predikant 
daarop aan te dring, dat sulke aande 
gereël word en dat al hierdie dinge 
wat hier bo genoem is tenminste ge- 
toets sal word. So sal u as ouers u 
self beter bekwaam vir die grootse 
en heerlike taak om u kinders 
volgens hierdie leer te onderrig”. As- 
seplief. 


Daar is nog baie ander antwoorde 
op daardie vraag hierbo gestel. As 
net hierdie dinge gedoen word sal 
dit al 'n groot verbeteringe beteken. 
Later praat ek verder oor die ander 
dinge. Intussen hoop ek dat wat hier 
gesê is, u almal, ons hele kerk, sal 
aanspoor om nie met net so min as 
moontlik nie, maar met slegs soveel 
as moontlik tevrede te wees. Dan 
sal die gesug oor onvoldoende bybel- 
kennis en ,,onverstaanbare” kerktaal 
spoedig iets van die verlede wees. 


sprake gekom en dit is, uit hierdie 
verslag, interessant om te sien hoe 
die kommunisties-liberalistiese propa- 
ganda-leuens oor Suid-Afrika daar 
ewe deftig as die volle waarheid aan- 
vaar word. Terselfdertyd is dit ook 
'n aanduiding van hoe die Wêreldraad 
met die waarheid werk. Laat my toe 
om twee kort aanhalings uit ,,The 
Church Hera'd” te maak. Dr. E. L. 
Smith het op die genoemde vergade- 
ring oor die werk van die Wêreldraad 
gcpraat en toe 


,, ...deplored the barter in human 
lives carried on between the 
governments of Mozambigue and 
South Africa in providing workers 
for the gold mines”. 


In die 'stryd téén ons land is die 
waarheid dikwels die @erste 'slag- 
offer . . . en dit in 'n liggaam wat 
voorgee om die Kerk van Jesus 
Christus te dien! 


Dan word ten opsigte van die 
Owerheidsbeleid van eiesoortige ont- 
wikkeling 'n baie belangrike saak 
gestel. Daar word dan gesaghebbend 
gesê: 


,The W.C.C. . is seeking to 
work through the churches (in 
Suid-Afrika!) to effect appropriate 
changes in government policy, be- 
fore the severity of repression re- 
sults in an explosion of great 
violence”. 


Hier word dus duidelik en direk gesê 
dat die Wêreldraad homself inspan 
om ons Owerheidsbeleid te verander. 
Die rigting waarin dit verander moet 
word, is natuurlik soos aangedui deur 
die Britse Raad van Kerke se ,,The 
Future of South Africa” naamlik 'n 


volledige boedel-oorgawe van die 
blanke aan die nie-blanke. Nodeloos 
om te sê is dit presies wat die kom- 
munisme vir Suid-Afrika beoog. 


Moet mens nou nog twyfel watter 
gesindheid en watter beleid diégene 
in ons land voorstaan wat propaganda 
maak vir die ,ekumeniese gedagte” 
soos voorgestaan deur die Wêreldraad 
van Kerke? 


OOR 'N BELYDENDE KERK? 


Daar is al baie geskryf oor die 
opmerkings van Beyers Naudé dat 
die tyd aangebreek het om 'n belyden- 
de kerk in ons land te stig. Daarom 
wil ek net één vraag stel: Wat 'sal 
die inhoud van die belydenis van 
hierdie voorgestelde belydende kerk 
wees .. die Drie Formuliere van 
Enigheid of die sosiaal-politieke pro- 
gram van die Wêreldraad van Kerke”? 


Die Heengaan 
van 


ME (Ds.) 
W. J. Engelbrecht 


Op Sondag 25 Julie is na 'n lang 
en ernstige siekte oorlede mev. (ds.) 
W. J. Engelbrecht van Ermelo. Dap- 
per en geduldig, soos dit 'n gelowige 
betaam, het sy haar kruis gedra met 
die oog op Hom wat kasty omdat Hy 
liefhet en `n troos is in lewe en in 
sterwe. 


Haar taak as dominiesvrou het sy.” 
begin toe haar man as proponent `n 
beroep aanvaar het na Groot Marico. 
Na vier jaar is die taak in die ge- 
meente van Roodepoort voortgesit en 
sedert 1959 in Ermelo. 


Orals, in al drie gemeentes, is sy 
waardeer as gevolg van haar stille 
toewyding en voorbeeldige lewe. 


Haar heengaan word betreur deur 
haar eggenoot en kinders en ge- 
meente. 


Langs hierdie weg word ds. Engel- 
brecht, sy gesin en gemeente genade 
en sterkte in die beproewing toegebid 
deur die lesers van Die Hervormer. 


Mag hulle in ryke mate ondervind, 
dat wanneer ons Hom in die dieptes 
aanroep, dan is Hy naby om te hoor 
na die smeekstem van hulle wat die 
toevlug tot Hom neem. 


Joh. Dreyer. 





UIT 
ANDER 
BLAAIE 


Die Kerk van Skotland (Presbi- 
teriaans) het met groot meerderheid 
gestem vir die TOELATING VAN 
VROUE 'TOT DIE AMP VAN 
OUDERLING. Die besluit is egter 
nog nie finaal nie. Dit gaan nou eers 
terug na die presbiteries of Rings- 
vergaderinge vir hulle oorweging. 
Volgende jaar met die volgende Al- 
gemene Vergadering 'sal dan eers 
finaliteit bereik word. 


— Persburo Nederl. Herv. Kerk. 

Rubriek vir die Jeug 


SPIRITISME IN DIE LIG VAN 
DiE CHRISTELIKE GELOOF 


Asgovolg van die gejaag van die 
mensdom kry ons die valse indruk 
dat die mens geen belang hoegenaamd 
het in die geestelike sy van die lewe 
nie; asof hy geensins sou dink aan 
sy dood en die moontlikheid van 
voortbestaan na die dood, waar hy 
homself ellendig naak, eensaam of 
verwytend mag bevind nie. Die ge- 
jaagdheid en die 'sieklike uitbarsting 
van menslike vermaak en kultuur is 
egter die duidelike teken van sy kom- 
mer en teleurstellings in hierdie 
wêreld. Daar is 'n hunkering na ver- 
lossingssekerheid. Maar omdat die 
mens wegdwaal van die evangelie, 
word hy so maklik deur enige be- 
skouing weggevoer. Oortuig kan hier- 
die mens nooit wees nie, daar hy oor 
geen maatstaf beskik waarmee hy 
'n oordeel kan vel nie. 


Die benadering van die spiritisme 
in die lig van die Christelike geloof 
dui op 'n bepaalde behandeling van 
hierdie onderwerp: die spiritisme dus 
gesien vanuit die kennis van (God, 
Soos geopenbaar deur sy Woord, van- 
uit ons vertroue op Gods genade, 
vanuit die troosvolle teenwoordigheid 
van God deur sy Woord en (Gees. 
Hierdie benadering sal sinvol wees. 
As ons alleen gaan poog om die waar- 
heid of bedrog te wil vasstel, dan 
moet ons tog nog bepaal, sou daar 
wel waarheid insteek, of hierdie 
waarheid ten goede of ten kwade is? 

Ons wil weet of die spiritisme enig- 
iets sou bydra tot die bevordering 
van ons geloofslewe. Sal soiets ons 
geloof in Jesus Christus versterk, of 
verdring? Is dit geoorloof of nie? Om 
dit te beantwoord moet ons eers meer 
van die spiritisme weel. 


DIE LEER VAN DIE 
SPIRITISME: 


Dit is waar dat alles wat geskape 
is, nie noodwendig sigbaar is nie, en 
dat ons nie kan bewys dat die dinge 
wat deur ons sintuie nie waargeneem 
kan word nie, juis déarom dan ook 
nie bestaan nie. A1 sien of hoor ons 
` nie. die klankeolf nie, tog bestaan dit. 
Van hierdie standpunt gaan die 
spiritisme natuurlik uit, maar hulle 
gaan verder deur te beweer dat die 
gees van 'n afgestorwe persoon, in 
hierdie onsienbare wêreld om ons bly 
voortbestaan na die oorgang (dood). 


'n Persoon wat gesterf het behou 
sy persoonlikheid en vir hom lyk sy 
geestelike liggaam presies Soos sy 
materiële liggaam gelyk het. Na die 
dood is hy 'n trappie nader aan die 
,groot werklikheid”. Die geestelike 
liggaam is dus nader as die materiële 
liggaam. Hy hou tog nog herinneringe 
van sy aardse bestaan; hy stel belang 
in sy kennisse, familie en vriende op 
die aardse vlak. 


Die wêreld van die gees is egter 
nie `n wêreld van rus nie. Dit kom 
met groot eise en opofferings. Die 
gestorwenes wat nader aan die 
groot werklikheid wil kom, kan slegs 
deur diens, offervaardigheid en liefde 
'n nose hoër trap van ontwikkeling 
bereik. Hoe hoër hy ontwikkel, hoe 
minder behou hy sy individuele per- 
soonlikheid, en hoe meer word hy 
deel] van en opgeneem in die kosmiese 
gees van God. 


Die mens, volgens hulle, het 'n 
€teriese (geestelike) liggaam wat ty- 
dens die dood van die aardse 
materiële liggaam losbreek. Hierdie 
persoomikheid van 'n afgestorwe per- 
soon leef nou voort in 'n wêreld wat 
wel vir ons onsigbaar is, maar wat 
vir die afgestorwene net so werklik 
is as wat ons wêreld vir ons werklik 
is. 

Die afgestorwene kan, deur gepruik 
te maak van 'n Sensitiewe persoon, 
'n medium, met ons wêreld in ver- 
tinding tree. As die liggaam van die 
medium oor genoeg ektoplasma be- 
skik, kan die gees hierdie ektoplasma 
gebruik om genoeg materie om Sy 
eteriese liggaam op te bou, en hom 
dan sigbaar te maak. 


DIE METODE VAN DIE 
SPIRITISME: 


Die Seance: So word die kamer ge- 
noem waarin 'n sitting plaasvind met 
die doel om met die geesteswêreld in 
verbinding te tree. Daar word gepoog 
om 'n atmosfeer so rustig as moontlik 
te skep. 


Die Medium: Dit is die persoon, 
man of vrou, wat met die afgestor- 
wene in verbinding tree. Sulke per- 
sone, soos blyk uit ondersoeke, is 
meesal sensitiewe mense, senuwee- 
agtig van geaardhede. 


Boodsktippe: Hierdie boodskappe 
vanuit die ander wêreld kom deur bV. 
'n kode van kloppinge, of deurdat 
die spraakorgane van die medium 
deur die gees gebruik word, wat na- 
tuurlik afhang van die bekwaamheid 
van die medium. Met of sonder stre- 
lende musiek gaan die medium, 
wanneer die ligte in die meeste ge- 
valle afgeskakel is, oor in 'n trans. 
Sy bewuste lewe word dus onaktief 
en beheer nie meer sy denke en wil 
nie. Nou kom die gees van die ander- 
kant en neem. besit van sy spraak- 
organe. Aangesien die geeste self nie 
spraakorgane het nie, maar alleen op 
telepatiese wyse mekaar se gedagtes 
kan lees, moet hulle 'n ander lewende 
persoon se organe gebruik om met 
ons in verbinding te tree. Ook is daar 
'n bekwamer en sentitiewer medium 
wat nie onder trans verkeer tydens 
die oproep van geeste nie. Dit is 
moontlik deur die besondere hoeveel- 


heid ektoplasma wat deur hom of 
haar afgeskei word. 


Elke medium het sy of haar gids. 
Daardie gids, wat dan ook die gees 
van 'n afgestorwene is, dien as skakel 
tussen die medium en die ander gees- 
te. 


Ektoplasma is `n geheimsinnige 
stof wat die geeste gebruik om hulle 
hoorbaar te maak wanneer daar met 
hulle in verbinding getree word. Deur 
middel van 'n medium wat oor be- 
sonder veel ektoplasmo beskik, kry 
ons dit dat 'n gees kan materialiseer, 
die wil sê 'n sigbare en soms tasbare 
gestalte kan aanneem. Dit noem hulle 
kan materialisasie. 


DIE DOEL VAN DIE 
SPIRITISME: 


Al mag daar beweer word dat 
daar 'n etiese strekking agter hierdie 
praktyk is, is die wesenlike tog eint- 
lik maar die oproep van geeste van 
afgestorwenes, met die doel om. dan 
in aanraking te kom met familie of 
vriende. Die motief hiervoor kan 
wees verlange, probleme, skuldgevoel. 
Verder ook om geeste te raadpleeg 
oor die toekoms wat vir ons nog 
onbekend is, vir die oplossing van 
probleme en beantwoording van vrae 
waarvan die antwoorde nie hier ge- 
vind kan word nie. 


DIE CHRISTEN-SPIRITUALISME: 


Hierdie rigting wil ons hier ter 
sprake bring vanweë sy doel nl. om 
aktief te staan in volle verantwoorde- 
likheid teenoor God, om te wandel 
in die voetspore van -Tesus Christus, 
deur te Hou aan 'n betore wêreld, die 
koninkryk van God, maar dit nie deur 
Gods Woord nie, maar deur heen- 
gegane mense ,,wat in 'n geestelike 
vorm ewig voortlewe, ewig met ons 
verbind is, ja, ons vanuit onsienlike 
hoëre en grotere wêrelde, vol liefde 
beskerm, `n geluid wat ons Wil in- 
Spireer en wat deur ons en tot ons 
wil spreek”. 


Hierdie rigtinge wil dus, deur ge- 
bruikmaking van bo-menslike ver- 
moëns, waarneem hoe die Woord van 
God nie alleen tot werklikheid kan 
word in die onmiddellike, vir ons 
waarneembare en tasbare wêreld nie, 
dog sig ook openbaar in die skepping 
van 'n on“irbare wêreld met sy be- 
woners wat voortdurend in kontak 
staan met ons wêreld. 


Die Christen-spiritualisme wil hom 
onderskei van die spiritisme, hierin 
dat laasgenoemde hom meer bepaal 
by die eksperiment, wat die Christen- 
spiritualisme tot `n sekere mate ook 
beoefen, dog dit neem ,,die christo- 

Skat in Erdekruike 


Tn die jaar 1947 is in Palestina 'n 
baie belangrike ontdekking gedoen. 
Hierdie ontdekking is gedoen in 'n 
grot aan die Noord-Westelike hoek 
van die Dooie See. 


Daar het 'n Arabiese bokwagter 
miskien in 'n oomblik toe sy bokke 
vir hom 'n bietjie rus gegun het, `n 
grot ontdek wat vir baie eeue lank 
met klippe toegestapel was. Toe hy 
die grot oopgemaak het, het hy daar- 
binne 'n aantal groot kleipotte ont- 
dek — erdekruike wat o.a. 'n aantal 
oer-oue skrifrolle bevat het. Hy het 
die skrifrolle na 'n geleerde in Jeru- 
salem geneem. Wat sou die waarde 
en betekenis daarvan wees? Die ver- 
rassing was baie groot, want dit het 
geblyk dat daar onder andere 'n aan- 
tal baie ou bybelhandskrifte was, wat 
onder ander die boeke Genesis, Levi- 
tikus, Deuteronomium, Rigters en 
Jesaja 40-66 bevat. Hierdie ontdek- 
king het 'n opskudding verwek onder 
die geleerdes van die wêreld. 


Verdere ontdekking is daar gedoen 
wat van groot belang is omdat hulle 
'n helder lig werp op die tyd toe ons 
Here Jesus Christus op die aarde 
was. Hierdie perkamentrolle is waar- 
skynlik gemaak deur die sekte van 
die Esseners, en hulle het dit in tye 
van nood en gevaar weggesteek in 
die grotee aan die Dooi See, om hier- 
die kosbare skatte so te bewaar. Die 
skrifrolle is in linne toegedraai, en 
in die kleipotte sorgvuldig toegemaak, 
en is so vir baie eeue veilig bewaar. 
Nou het hierdie handskrifte wêreld- 
beroemd geword, onder die naam van 
die Dooie See-rolle. Wetenskaplike in- 
rigtings het hulle vir groot somme 
geld aangekoop. 


Hier het ons voorwaar `n treffende 
illustrasie van die woorde van die 
apostel Paulus, Wat in Sy tweede 
brief aan die gemeente in Korinthe 
geskryf het: ,Maar ons het hierdie 
skat in erdekruike, so dat die voor- 
treflikheid van die krag van God 
mag wees en nie uit ons nie” (2 
Kor. 4.7). 


Paulus praat ook hier van 'n skat 
wat in erdekruike bewaar word. Hy 
praat van 'n skat wat nie in kosbare, 
duursame houers weggepak word nie. 
Hy praat van iets kosbaars wat nie 
soos die goudvoorraad van 'n land 
agter slot en grendels veilig bewaar 
word nie. Die teenstelling is opval- 
lend. Dis 'n verrassing. Dit klink so 
ongerymd, so ongewoon! 'n Skat wat 
bewaar word in erdekruike, in min- 
derwaardige breekbare kleipotte. 'n 
Onverganklike skat in 'n verganklike 
en onaansienlike houer! 


Ons sal met ons juwele nie sê 
handel nie! Dis ongewoon! Maar hier- 
die ongewone handeling waarvan 
Paulus praat is die werk van God 
self. Hy lê die skat neer in erdekrui- 


ke. En hierdie skat is die kennis van 
die. heerlikheid van God. God self het 
hierdie kennis soos 'n lig uit die duis- 
ternis en in die duisternis laat skyn. 
Dis die kosbare skat van die Evange- 
lie en van die nuwe lewe wat God 
deur Christus soos 'n lig in mense- 
harte laat skyn het. 


En hierdie beeld van die skat in 
erdekruike is nie maar 'n gelykenis 
van 'n veraf werklikheid nie. Dit 
was 'n gebeurtenis in Paulus se eie 
lewe. By Damaskus het skielik die 
helder lig van Christus se heerlikheid 
in sy hart geskyn, en is ook aan hom 
die Evangelie toevertrou. Maar sy 
hele lewe lank het Paulus gevoel dat 
hy diep onwaardig, swak, hulpeloos, 
onbeholpe en onbekwaam is om hier- 
die skat in sy lewe te dra. Waarom 
moet dit so wees? Sou dit nie beter 
wees as hy met krag en selfvertroue 
sy dienswerk kon verrig nie? Sou dit 
nie beter wees as hy nie voortdurend 
aan eie swakheid en onbekwaamheid 
herinner sou word nie? 


Die breekbare kleipot is vir Paulus 
nie net die beeld van sy eie swak en 
sieklike liggaam nie, maar van sy 
hele lewe as mens: sy stryd en sy 
moeites, sy gemoedstoestand, sy sorge 
en kwellinge; die vyandskap wat hy 
te verduur het vir die Evangelie. Sy 
hele menslike bestaan is die breek- 
bare verganklike en onaansienlike 
kleipot waarin God die skat neergelê 
het. Mens kan dit vergelyk met die 
krib en die strooi en die doeke waar- 
in die kind Jesus neergelê was. Geen 
skoonheid en heerlikheid en krag is 
merkbaar nie. Net die onaantreklike 
swak menslikheid van 'n swak mens, 
met al die droefheid en aanvegting, 
die twyfel en onsekerheid wat dit vir 
'n mens kan meebring. 


En nou herinner die woorde van die 
skat in erdekruike ons nie meer net 
aan 'n vreemde ontdekking in 'n grot 
of aan die betekenis wat hierdie 
woorde in die lewe van Paulus gehad 
het nie. Nou sien ons in hierdie 
woorde ons eie lewe as begenadigdes 
en gelowiges, as mense van die kerk, 
soos in 'n spieël: enersyds die skat 
van die Bvangelie wat God aan ons 
toevertrou het, die skat van die nuwe 
lewe en die liefde, al die geleenthede 
om uiting te gee aan ons dankbaar- 
heid, ons werk in die kerk, ons arbeid 
van die liefde in die Sustersvereni- 
ging — en aan die anderkant: die 
erdekruike, dit is die besef dat ons 
kragte en bekwaamheid so min is, 
dat ons in die vervulling van ons roe- 
ping as Christene so vér te kort skiet; 
dit kan wees moeilike lewens- 
omstandighede, miskien 'n verswakte 
of gebroke gesondheid wat ons laat. 
voel dat al die menslike swakhede die 
werk van God so hopeloos in die weg 
kan staan, 


* Sien langsaan 

* Vervolg vanaf vorige bladsy 


Dit kan die gevoel wees dat in die 
groot en veelbewoë lewe ons klein en 
ongemerkte lewetjies en werkies in 
diens van Christus, tog eintlik be- 
tekenloos en waardeloos is, en dat 
dit 'n mens so kan verlam in moede- 
loosheid. Waarom moet my klein en 
swakke menslikheid die groot en heer- 
like werk van God in die pad staan? 
Waarom moet ek ly onder die besef 
dat in 'n groot en heerlike roeping 
ek so pynlik te kort skiet? 


Paulus vra nie waarom dit so moet 
wees nie — omdat hy weet waart6e 
dit 'so is, met watter doel God sy 
skatte neerlê in erdekruike: ,,Sodat 
die voortreflikheid van die krag, van 
God mag wees en nie van ons nie”. 


Die krag waarvan Paulus hier 
praat, is die krag van die Evangelie, 
wat die krag van God tot saligheid 
is vir elkeen wat glo. Dit wil sê dat 
ons swakheid ons moet herinner dat 
die krag van die verlossing van God 
afkom, en nie van ons afhanklik is 
nie. Dit is die wil van God om sy 
ewige skatte in hierdie wêreld neer 
te 1ê in erdekruike. Hy verkies die 
swakke en geringe in hierdie wêreld, 
om daarmee sy heerlike werk te doen. 
Met watter doel doen Hy dit so? 
Waartoe moet ons hierdie skat in 
erdekruike dra? 


(1) Sodat aan God alleen 41 die eer 
gegee word, en ons in sy diens 
nie sal ophou om te sê: ,,Nie aan 
ons nie, maar aan U Naam alleen 
die eer! Hy moet meer word en 
ons minder!” 


(2) Sodat ons, in plaas van verlam 
en verhinder te word deur die 
besef van eie onwaardigheid en 
swakheid, eerder dankbaar mag 
wees vir die genadige God wat 
ons t6g wil gebruik. 


(3) Sodat ons die werk van God nie 
sal verag nie, as dit in swakheid 
en gebrokenheid in hierdie 
wêreld verskyn. Daar waar ons 
swak is — daar word die krag 
van God geopenbaar. 


(4) Sodat ons nie sal terugskrik om 
smaad en vernedering terwille 
van Christus en sy gemeente in 
die wêreld te dra nie. 


(5) Sodat ons sal bly uitsien en 
verlang na die heerlikheid van 
die hemelse lewe, as die breek- 
bare erdepotte vervang is, en 
die volmaakte gekom het. Dan 
sal die bouvallige aardse tent- 
woning vervang wees met die 
verheerlikte hemelse liggaam. 


S. P. J. J. van Renspurg. 
(Oorgedra uit ,,Die Christelike Vrou” 














KERKE IN DIENS VAN DIE KOMMUNISME 


Die vyande van Suid-Afrika Tus 
nie. Hulle wil hemel en aarde beweeg 
om ons land in te palm, want Afrika 
behoort, so word gesê, aan die swart 
man. En nou diskrimineer hulle teen 
die blanke in Afrika. Vir hulle doel 
om die land met sy rykdom in te 
palm het hulle bykans die hele wêreld 
teen ons gemobiliseer. Op die voor- 
poste van hierdie vyandige leer 
marsjeer die Afro-Asiate gevolg deur 
die meeste Westerse nasies, en onder 
hulle ook ons Nederlandse stamland, 
terwyl die agterhoede en stukrag ge- 
vorm word deur die kommunistiese 
state. Maar hier eindig hulle aandeel 
nie. Die kommuniste is ook die eint- 
like organiseerders, die aanhitsers 
wat agter die skerms hulle bose anti- 
christelike planne smee. 


Hulle het behalwe hierdie mag van 
nasies ook nog in hulle legioeneleer 
'n reeks van organisasies: die V.V.O,, 
die Wêreldraad van Kerke, ,Christian 
Action”, met 'n ateis as sekretaris, 
die ,,Anti-Apartheidsmovement” en so 
meer. Maar hulle is nog nie tevrede 
nie. Nou kom ook sommige kerke 
ingelid om saam met hierdie bonte 
leer te masjeer. 


Die jongste bondgenote van hierdie 
kommunistiese - georienteerde leer is 
die Britse Raad van Kerke, die Lu- 
therse Kerk van Denemarke en die 
Federasie van Franse Protestantse 
kerke almal daartoe aangemoedig 
deur die Komitee vir Internasionale 
aangeleenthede van die Wêreldraad 
van Kerke. Want soos die V.V.O. die 
platvorm is vir die Afro-Asiatiese en 
kommunistiese state om propaganda 
teen Suid-Afrika te maak, so het die 
Wêreldraad van Kerke hom laat ken 
as die mondstuk van hierdie mense 
op kerklike gebied. 


Op die besluit van die Britse Raad 
van Kerke gaan ons nie weer in nie. 
Daar is `n bespreking daarvan in 
ons maandelikse rubriek. Die besluit 
van die Federale Raad van Franse 
Protestantse kerke het 'n ,Réforme” 
van Junie 1965 verskyn. Ons vind 
daar baie aanvegbare dinge in. Hulle 
besluit gaan oor die moontlike lewe- 
ring van wapens en vliegtuie aan 
Suid-Afrika deur Frankryk wat deur 
Brittanje n4 afsluiting van die kon- 
trakte nie meer gelewer sal word nie. 


In stryd met die uitdruklike en 
herhaalde verklarings van die rege- 
ring van die Republiek dat die mili- 
têre uitrusting alleen bedoel is vir 
selfverdediging teen aanvalle van 
buite wat dikwels al gemaak is deur 
Afrika-state, word deur ,,Réforme” 
beweer dat die uitrusting ,,can only 
serve to maintain a policy of domin- 
ation and racial discrimination”. 


Dit is te betreur dat die Federale 
Raad van Kerke ander napraat. Sou 
dit vir die Raad van Kerke nie beter 


gewees het om hulleself eers te ver- 
gewis van die waarheid van hierdie 
bewering nie? En lê dit nie veel 
meer op hulle weg nie om eers aan 
die kerke in Suid-Afrika om informa- 
sie te vra? Nou leen hulle die oor 
alleen aan die vyande van ons volk, 
wat soos die Raad self beweer: ,,a 
Black revolt” kan word, ,instigated 
and sustained by the independent 
states of the rest of Africa who have, 
time and time again, voiced their 
radical hostility towards the South 
African regime”. 


Die instigasie, die aanhitsing teen 
Suid-Afrika kom egter nie alleen van 
die Afrika-state nie, maar ook van 
kommunisties-georienteerde liggame 
en nou helaas ook van die kerke. Want 
deur hierdie soort dwase besluite 
word indirek ook meegedoen aan die 
opruiing teen ons land en vollk. Dit 
is hulle in die buiteland wat kort kort 
van 'n bloedbad skryf. Dit is hulle 
wat altyd maar weer praat van ,,a 
racial war”. Die volk van Suid-Afrika 
as sodanig weet nie daarvan nie. In 
ons land is dit net die saboteurs en 
dergelike wat hierdie idee van bloed- 
vergieting aanblaas om vrees aan te 
jaag. Indien dit egter eendag sover 
mag kom sal hierdie kerke en kerk- 
like rade en liggame net 'so min soos 
Pilatus die hande in onskuld kan was. 
By dié tyd sal iedereen al weet dat, 
wat die vernietiging van die blankes 
in suidelike Afrika betref, dié kerke 
en kerklike rade vriende geword het 
van die kommunistiese organisasies, 
soos Herodes en Pilatus vriende ge- 
word het. Hulle sal verantwoordelik- 
heid nie kan ontduik nie, ook nie 
hulleself kan verontskuldig dat hulle 
nie geweet het wat hulle doen nie, 
want die koerante en die radio's 
nou al maande lank medelings gedoen 
van al die gruweldade en aanrandings 
en wreedhede wat in verskillende 
vrygeworde Afrika-state plaasgevind 
het en nog plaasvind. 


Dat die eintlike doel van die hele 
kerklike agitasie teen Suid-Afrika 'n 
politieke doel is, kom duidelik na vore 
in die laaste paragraaf van die be- 
sluit van die Federale Raad van 
Franse Protestantse Kerke. Daar lees 
ons dat die kerke gevra is om hulle 
solidariteit met die Britse kerke te 
toon en om hulle vooraf besig te hou 
met ,,a problem which the Africans 
deem essential, the goal of which is 
to compel the government of South 
Africa to rvenounce the policy of 
apartheid”. 


Dit gaan dus net om wat die ,Af- 
ricans” van lewensbelang ag. Wat die 
res van die bevolking noodsaaklik ag 
is van geen belang by hierdie Chris- 
tene nie, Die kan maar uitgeroei 

Rubriek vir die 


` Vervolg vanaf bladsy 11 


sentriese idee as uitgangspunt, m.a.w. 
dit plaas die Christus-gees in die 
middelpunt waardeur die magtige 
lewensetiek wat agter die eksperi- 
ment skuil, na vore tree en die be- 
doeling van die geestelike gawes en 
verskynsels volkome duidelik word”. 
Die Christen-spiritualisme neem die 
Christusfiguur as bron ,om te kom 
tot `n deper geestelike insig van die 
mens respektiewelik tot 'n betere 
mensheid”. (De Grotere Wêreld — 
April 1950.) 


DIE WETENSKAPLIKE, SIEL-- 
KUNDIGE BENADERING: 


Die wetenskaplike se benadering 
tot verskynsels moet altyd onpersoon- 
lik en objektief wees. Sy resultate 
moet die vrug wees van suiwere be- 
proefde eksperimentele kennis. Die 
ondersoeker mag nie sê, amdat hy 
nog geen spook gesien het nie, of 
self nie heldersienend is nie, d44rom 
bestaan daar nie soiets nie! 


Die heelal bestaan uit vibrasies, 
d.w.s. trillinge van elektrisiteit. Ook 
die gedagte is 'n soort trilling wat 'n 
besliste uitwerking het, vandaar die 
bestaan van telepatie. Trillings word 
o.a. van mekaar onderskei vanweë 
die frekwensies, d.w.s. hoeveelheid 
trillinge per sekonde. Sekere trillinge 
kan deur die menslike sintuie waar- 
geneem word, anders nie. Die skroef 
van die vliegtuig kan gesien word as 
dit nog in die aanvangstadium begin 
draai, maar later word dit onsigbaar. 
So is dit ook gesteld met die vibrasies 
wat van ons uitgaan. Nou is daar wel 
mense, wie se eie vibrasies so snel 
is dat hulle die vibrasies van ander 
kan waarneem deurdat hulle vibrasies 
op dieselfde golflengte kan kom, en 
so dinge kan waarneem wat vir die 
normale mens nie waarneembaar is 
nie. 


So kan daar mense wees wat ge- 
dagtes kan lees. Beskrywings van 
geeste, wat deur die medium gesien” 
word kan dus bloot die gedagtebeeld 
wees van die ander. Persone wat glo 
dat dit die geval is by 'spiritistiese 
verskynsels, se gedagtes word ge- 
sterk deur proefnemings wat deur 
wetenskaplikes soos dr. Kilner en 
dr. George de La Warr gedoei, is. 
Lg. het `n ingewikkelde apparaat 
ontwerp waarmee die uitstraling van 
die mense se persoonlikheid, of die 
,aura” soos dit spiritiste dit noem, 
gemeet kan word. Hy het daarin ge- 
slaag om 'n gedagtebeeld te fotogra- 
feer, Die vraag is natuurlik nou: Het 
ons te doen met 'n gedagtebeeld, of 
'n werklike eteriese (geestelike?) 
duplikaat, 


Op grond van hierdie wetenskap- 
like navorsing en kennis is dit duide- 


lik dat daar veel bedrog by spiritisme 


Jeug 


kan voorkom, wat sekerlik ook die 


geval is vanweë die ydelheid en 
egoisme, en die geldmotief van 
die mens. Die medium kan helder- 


sienend wees, sterk telepaties ont- 
wikkel wees, hy of sy kan 'n sterk 
hipnotiese mag uitoefen op die teen- 
woordiges. Ons twyfel daaraan of 
dit ooit bewys kan word of die stem 
wat spreek wel die is van die af- 
gestorwene. 


Wanneer daar nou gepraat word 
van die geestelike liggaam wat hom 
skei van die materiële liggaam ty- 
lens die dood, dan 1ê die vraag vir 
die wetenskaplike by die oorlewing 
van die menslike persoonlikheid 
hierin: Hoedanig gaan so 'n lewe 
wees? Hoe sal gedagtes gewissel 
word? Hierdie geeste sal moet beskik 
oor `n vermoë van telepatie, helder- 
sienendheid, prekognisie. Dr. Rhine 
praat hier van ekstra-sensoriese per- 
sepsie. Aangesien die parapsigologie 
nog nie sover gevorder het om tot 
ontwyfelbare konklusie in hierdie on- 
dersoek te geraak nie, kan nog geen 
normeewende oordeel oor die werk- 
likheid, waarheid of sinsbedrog van 
die spiritisme gevel word nie . 


Tog is daar verskillende benade- 
rings van die geheimsinnige geestes- 
verskynsels: Dr. Kok meen dat dit 'n 
eenvoudige en onware verklaring sou 
wees om alles as selfbedrog en wel- 
bewuste misleiding te beskou. Tog is 
alles nie so geheimsinnig as wat Voor- 
gestel word nie. Die uitsprake van 
die meditms kan vir 'n groot deel 
teruggebring word tot sielsindrukke 
van die medium self. H. C. Tenhaeff, 
'n bekende parapsigoloog skrywe: 
Ons moet `n groot aantal geeste wat 
hulle in seances manifesteer, as neuro- 
tiese simptome sien, geobjektiveerde 
droombeelde. Baie media lewe hulle 
verdronge lewe in hierdie geeste uit. 


(Word vervolg.) 
Volgende maand: 


,Die Woord van God en die 
Spiritisme”. 





Laat dit vir u genoeg wees, dat 
u uself, nieteenstaande leed en smart, 


gedra weet deur die Goddelike genade. 


en verkiesing. Dit is nog meer werd 
as om gesond te wees. 


— Dr. Adolf Maurer. 


"mm o —— 


'n Job wat God loof en dank, ver- 
heerlik God meer as iemand wat Hom 
prys omdat hy van sy boeie bevry 
is. — Dr. Adolf Maurer. 

DOMINEES 


In die Julie uitgawe kom daar 
onder die korrespondensie 'n brief 
voor van J. L. Reiners waarop ons 
hier wil ingaan. 


Ons korrespondent lê 'n paar be- 
skuldigings voor die voete van die 
leraars. Onder andere skryf hy dat 
dit vir hulle ,,in die geeste gevalle 
'n saak van geld en aardse rykdom 
geword het”, dat die predikante nie 
elke jaar die huisbesoek kan behartig 
nie omdat hulle op te veel kommis- 
sies en rade dien, dat die laste vir 
baie gemeentes te swaar word en dat 
daarom die lidmaatsbydrae en die 
kerkbesoek daal. 


Ons wens daarop te wys dat wat 
die Heilige Skrif van Elia sê: Hy is 
'n man net soos ons (Jak. 5:17) ook 
gesê kan word van alle predikante. 
Hy is ook maar 'n mens en daarby 
ook maar 'n sondige mens met baie 
gebreke. Ook hy word nie met rus 
gelaat deur die duiwel van wie ons 
lees dat hy soos 'n brullende leeu 
soek wie hy kan verslind (1 Petrus 
5:8). Die leraar word deur hom nie 
gespaar nie, miskien is hy een van 
dié aan wie die groot verleier die 
meeste aandag gee. En hy slaag ook 
dikwels in sy versoekings, net soos 
hy geslaag het om Abraham en 
Petrus uit vrees vir hulle lewens on- 
waar te laat praat (Gen. 12:18; Luk. 
22:55-60) net 'soos hy Dawid met 
owerspel verlei het (IT Samuel 11) en 
koning Hiskia laat spog het met die 
rykdom van die skatkis (IT Kron. 
32:24-31) en die profeet verlei het 
tot ongehoorsaamheid aan sy opdrag 
(T Kon. 18:11-24). 


Daarom moet ook die evangelie- 
dienaar daagliks bid: Heer, lei ons 
nie in versoeking nie, maar verlos 
ons van die Bose, en voortdurend bid 
om nie in die sonde te volhard nie, 
maar sy sonde te bely en te laat 
staan. Want hy wat dit doen sal 
barmhartigheid ontvang om die aan- 
slae van die duiwel af te slaan. SO 
hou die gelowige nie vol in die sonde 
nie, maar bely dit met droefheid 
voor God en ontvang vergewing SOOS 
bv. Dawid (Ps. 51) en Petrus (Luk. 
22:60-62). 


Die duiwel val elke dominee ook 
aan en by voorkeur op die swak 
punte van sy wapenrusting (Efes. 
6:19-20). Die een wat 'n swak het vir 
geld die val hy aan met Mammon en 
So 'n dominee kan in eie belang die 
rieme te breed sny Vir sy gemeente. 
'n Tweede versoek hy deur sy eer- 
gevoel te streel en so 'n predikant 
wil dan op soveel rade dien en ere- 
posisies beklee dat sy gemeentewerk, 
soos bv. sy huisbsoek, moontlik daar- 
om, ly. Ons sê ,,moontlik”, want dit 
sal nie in alle gevalle dieselfde wees 
nie om die eenvoudige rede dat die 
een predikant veel meer energie en 
werkkrag as 'n ander een het of vin- 


IS OOK MAAR MENSE 


niger en bekwamer ekstra werk kan 
afwikkel as sy buurman. 


Maar nooit mag 'n predikant soveel 
ekstra werk op hom neem, dat sy 
werk in sy gemeente daaronder ly 
nie, want hy is in die eerste plek 
leraar van sy gemeente, wat hom 
beroep het en onderhou. Al1 die ander 
possies moet hy as van tweede be- 
lang beskou. Dit geld in die eerste 
plek vir buite gemeentelike- en kerk- 
like werk, maar in die tweede plek 
ook vir kerklike werk. As 'n leraar 
op so veel kerklike rade dien, dat sy 
gemeentelike werk daaronder ly sodat 
hy bv. nie sy huisbesoek kan behartig 
nie, dan moet hy uit sommige rade 
uittree en plek maak vir ander 
broeders. Dat hier enkeie uitsonde- 
ringe mag wees, wil ons toegee, maar 
dan ook net enkele en onder bepaalde 
omstandighede. Die kerkrade moet in 
die reël dan ook nie toelaat dat 'n 
predikant terwille van ander opdrag- 
te, al is dit ook belangrike take, sy 
eintlike werk verwaarloos nie. Liefde- 
rik moet hulle hom in so 'n geval 
aanspreek en 'n verstandige leraar 
moet dit verdra en die vermaning om 
die gemeentelike werk die eerste aan- 
dag te gee, verdra. 


Ons kerkrade is inderdaad goed vir 
hulle predikante, ondanks hulle foute, 
En die leraars het al te seker baie 
voorregte om te waardeer. Maar ons 
korrespondent gaan te ver as hy 
skrywe dat dit in die meeste opsigle 
'n 'saak van geld en aardse rykdom 
geword het”. (Ons onderstreep.) Dit 
is veralgemening. Wat wou dat die 
stoflike dinge vir die meeste predi- 
kante hoofsaak geword het! Ken die 
broeder dan die meeste leraars, d.w.s. 
meer as 100, sê nou, uit die 150 dat 
hy dit kan weet? Hoe groter die kerk 
word en die getal predikante .ver- 
meerder, hoe meer ken die deursnee 
lidmaat na verhouding van die groot 
totaal predikante, maar 'n heel klein 
persentasie van hulle. Sy bewering 
word ook weerspreek deur die feit, 
dat al kan die predikante in der 
waarheid elders anders meer geld ver- 
dien. tog bly hulle in hulle amp. En 
die paar wat in die loop van baie jare 
uitgetree het om elders meer geld te 
maak of om watter rede ook al, het 
tog weer terug verlang na die voor- 
treflike werk van evangeliedienaar 
soos Paulus dit noem (1 Tim. 8:1). 

Dat die bydrae en die kerkbesoek 


sou daal as gevolg van die dinge deur 


die broeder genoem is seker alleen 
oppervlakkig geoordeel waar. Lid- 
mate wat hulle kerkbesoek en die 
bring van hulle offers nalaat, sal die 
besware wel as 'n rede wil aanvoer, 
maar in der waarheid lê die versuim 
veel dieper. Lê dit eintlik nie in twee 
ander redes nie? Die een is dat die 
evangelie vir ons van natuur sondige 
harte 'n ergernis is. Die tweede is 


dat ons verhouding tot God slap is. 
Ons is nie koud en ook nie warm nie, 
maar lou soos dit gesê is van die ge- 
meente van Laodisence (Openb. 3:14- 
18). Hy wat God en die voorhowe van 
die huis van die Here waarlik liefhet, 
dié sal sy verantwoordelikheid nie 
probeer te ontduik deur tewys na die 
foute van die voorgangers nie, Inteen- 
deel, hy sal oor die dinge in die kerk 
van die Here treur en gereeld voor- 
bidding doen vir die ampsdraers met 
hulle sware verantwoordelikhede en 
baie foute, dat God hulle moet sterk 
in die stryd teen die aanvegtinge van 
die Bose. 

Dit het die Here Jesus gedoen. Hy 
het die geestelike leidsliede nie ge- 
spaar nie, maar hulle foute nie ge- 
bruik om Homself te verontskuldig 
nie. Hy gaan, nieteenstaande hulle 
foute, tog. gereeld na die huis van die 
Here. Ons lees: ,En soos Hy gewoon 
was gaan Hy op die sabbat na die 
sinagoge” (Lukas 4:18). 

Maar laat die domineas die skoen 
waar hy pas aantrek, hu le foute met 
droefheid voor God bely `n hulle be- 
keer. 


Joh. Dreyer. 





Die Heilige Gees word nie onmid- 
dellik nie, maar middellik. Die Heilige 
Gees het 'sy eie instrument: Die 
Woord. Die Heilige Gees het ook sy 
eie werkplek: Die Kerk; waar Hy 
deur Woord en sakrament Christus 
in die hart wil skenk en so die werk 
van Christus met sy genade volmaak 
wil maak. 


Hy wat hierdie middels verwaar- 
loos en daar 'slordig mee omgaan, be- 
droef en wederstaan die Heilige Gees. 
Buite hierdié Woord en buite die kerk 
om kan 'n mens nie met die Heilige 
Gees vervul word nie. 


Weet (u) wat daar in die hande 
van die JEHOVA-GETUIES van die 
evangelie oorbly? 


Die leer van die Drieënigheid word 
radikaal verwerp. Jesus is volgens 
hulle nie die Christus, die Messias, 
die langbeloofde, langverwagte nie. 
Nie ,God in die vlees geopenbaar 
nie”, wat in ons skuld, in ons nood 
gekom het nie. Nie ,,so lief het God 
die wêreld gehad, dat Hy sy enigge- 
bore Seun gegee het”.Nie die onuit- 
putlike blydskap van die paasmêre 
nie: ,,Die Heer het 'waarlik opge- 
staan!” Nie die troos, die bemoedi- 
ging van die verhoogde Heer met sy 
belofte: ,Ek is met julle al die dae 
tot aan dié voleinding van die wêreld" 
nie. 

Maar wat dan wel? Christus is 'n 
geskape Gees, 'n volmaakte mens, wat 
na die kruisiging weer gees geword 
het, so leer die Jehova-Getuies. 


Ds. A. K. Straatsma. 

Indrukke van 'n Reis na Engeland en Europa 


Ons het altyd lugkastele gebou om 
nog eendag 'n reis na Europa te be- 
lewe. Toe ons van 'n privaat persoon 
verneem wat 'n beurs beskikbaar stel 
vir die doel aan enige Suid-Afrikaner 
het ons dadelik daarvoor aansoek ge- 
doen en die toesegging met ope arms 
aanvaar. Danksy die welwillendheid 
van die kerkraad en gemeente van 
Witpoortjie en ds. Gert. Roos wat 
ewe bereid was om die dienste tydens 
ons afwesigheid waar te neem, het 
vroutjie en ek ons tasse @epak om 
vir drie maande te gaan kyk hoe dat 
die kerk en die mense van Wes- 
Europa lewe, werk en dink. 


Dit was vir ons 'n groot voorreg 
en ek wil graag die indrukke van 
die reis nou hier aan die lesers van 
Die Hervormer meedeel vir wat dit 
werd mag wees omdat ons voel dat 
dit jammer sal wees dat so 'n groot 
ondervinding net aan 'n paar persone 
bekend word en beperk bly tot 'n 
mens se herinneringe. 


Vir diegene wat reeds Europa be- 
soek het, sal baie dinge seker geen 
nuutjie wees nie in ons waarneminge 
en gevolgtrekkings kan 'n mens 
moontlik vergissings maak, geen 
mens kan in 'n tydperk van drie 
maande `n spesialiteit word nie, maar 
hier volg ons indrukke. 


DIE DOEL: 


Omdat dit 'n vrye keuse was om 
'n studie-onderwerp te kies en omdat 
enige stadsgemeente 'n mens bewus 
maak van die probleme van lidmate 
en kerk in 'n industriële maatskappy 
en omdat die laaste ALGEMENE 
KERKVERGADERING ernstig aan- 
dag gegee het aan die oorsake van 
kerkvervreemding en die bekamping 
daarvan, het ons dit 'n goeie geleent- 
heid gevind om te bekyk wat is die 
probleme van die kerk in 'n indus- 
triële maatskappy, die oorsake van 





Kerke in diens ... 


* Vervolg vanaf bladsy 12 

word. En die kerke moet nou in die 
diens van die kommuniste staan om 
'n politieke daad te verrig! Hulle 
moet help om die Sudi-Afrikaanse 
owerheid ,,to compel,” te dwing om 
van beleid te verander. Is dit dan die 
taak van die kerk van Jesus 
Christus? 

As die kerke die Bantoehoofmanne 
en hulle mense self sou wil raadpleeg 
sal hulle verbaas wees om te verneem 
hoe baie van hulle nie inval by die 
bose planne van die saboteurs en 
agitators nie wat hulleself opwerp 
as leiers van die nie-blanke be- 
volking. 

Skoenmaker bly by jou lees, is ons 
raad aan hierdie kerke wat hulle 
laat gebruik. 

Joh. Dreyer. 


kerkvervreemding in so 'n maatskap- 
skappy en die wyse waarop die kerk 
haar apostolaat in derglike omstan- 
dighede uitvoer. 


Engeland wat die land met die 
oudste industriële ontwikkeling is, 
was die aangewese land om vir die 
doel te besoek en die langste tyd het 
ons dan ook daar deurgebring. Die 
doel van die reis het ons na al die 
groot stede van Engeland geneem, 9 
in getal. 


(1) DIE KERKLIKE TOESTANDE 
IN ENGELAND: 


Engeland lewe in 1965 in 'n tyd- 
perk wat hulle self beskrywe as `n 
na-Christelike, 'n tydperk van seku- 
larisasie d.w.s. 'n tyd wat gekenmerk 
word deur die feit dat die massas van 
die volk opgehou het om-as-kerk-te- 
lewe en aktief aan die kerklike lewe 
deel te neem. 


'n Blik oor enige stad sou dit moes 
weerspreek, want daar is voorwaar 
nie 'n gebrek aan kerkgeboue en 
katedrale in die groot 'stede en die 
platteland nie. Gaan besoek 'n mens 
die kerke soos ons elke Sondag ge- 
doen het, en begin jy in gesprek tree 
met die ampsdraers én die man in die 
straat, dan besef jy dat die baie 
kerktorings wat orals uit die grys 
van die rye van geboue uitstaan net 
'n herinnering is aan die bloeitydperk 
van die kerk in die 17de en 18de 
eeu, yl 
Die klompe leë kerkgeboue tydens 
die eredienste en so baie ander tekens 
van kerkverval (wat ons later sal 
behandel) het ons gedagtes onwille- 
keurig na ons vaderland teruggevoer, 
waar 'n mens so dikwels verneem dat 
alles reg is met ons volk ,,ons is 'n 
Christelike volk want orals sien jy 
kerktorings in ons stede en dorpe 
verrys”. 

Die Engelse kerklike toneel het die 
ontnugterende gedagte by ons tuis- 
gebring dat kerkgeboue selfs baie 
kerkgeboue nie ' 'n selfsprekende 
waarborg is dat 'n volk Christelik is 
of Christelik hoef te bly nie! 'n 
Kerkgebou, selfs die mooiste en die 
duurste, het alleen betekenis en is 
alleen van waarde solank as daar 
mense is wat met lewende geloof 
lewe en die kerkgebou gebruik om 
hulle dankbaarheid en blydskap in die 
erediens tot uitdrukking te bring en 
as die ruimte van die kerkgebou ge- 
bruik word om hulle dankbaarheid en 
blydskap in die erediens tot uitdruk- 
king te bring en as die ruimte van 
die kerkgebou gebruik word om die 
evangelie REG te verkondig. 


Die kerkverval blyk uit die vol- 
gende paar voorbeelde (hoewel `n 
mens dit steeds ingedagte moet hou 
om nie absolute veralgemenings te 
maak nie). 'n Tyd gelede het twee ge- 
meentes ontbind waarvan ons kennis 


sw dra. Een daarvan is in die vooruit- 
* strewende stad Luton geleë waar die 

Vauxhall motors gemaak word. Die 
kerkgeboue van die twee betrokke 
Metodistegemeentes is gebou met 
2,000 en 1,500 sitplekke. Die lidmate 
het so verminder dat dit geen sin 
meer gehad het om die kerkgeboue te 
gebruik nie, die gemeentes is ontbind 
en die enkele lidmate wat daar nog 
was het by ander gemeentes aan- 
gesluit. Vandag word die kerkgeboue 
vir publieke vergaderplekke gebruik. 
Dit is merkwaardig dat die verval 
juis deur die Metodistekerk die ergste 
gevoel word — merkwaardig as 'n 
mens in gedagte hou dat die 
Metodisme in die voorafgaande eeu- 
en-n-half floreer het en dat dit nie 
buitengewoon was dat JOHN 
WESLEY vir 5,000 mense 5 uur in 
die oggend in 'n ope plein in Sheffield 
gepreek het nie. 


Tydens ons verblyf van 'n week in 
Luton het ons ook verneem van 'n 
Congresionalistegemeente wat ont- 
bind het. Die predikant en 'n aantal 
lidmate het by 'n Metodistegemeente 
aangesluit, en 'n klompie het by an- 
der Congresionalistegemeentes aan- 
gesluit, vir die eenvoudige rede dat 
die aantal lidmate so min geword het 
dat hulle nie meer genoeg geld kon 
byeenbring wat nodig was om die 
kerkgebou in stand te hou nie en dit 
is nie dat mense weggetrek het om 
plek te maak vir industriële ontwik- 
keling nie. Dit is ook die geval met 
'n paar gemeentes dat die bydraes 
van die lidmate minder is as die be- 
drag wat benodig word om die kerk- 
gebou te gebruik (skoonmaak en ver- 
warming wat in die wintertye no- 
dig is). 

Dit blyk verder ook uit die kerk- 
besoek dat die kerk nie meer invloed 
het onder die massas nie. Die gereelde 
kerkbesoek wissel van 2 persent tot 
5 persent van die bevolking. Eer- 
waarde Hammersley van Sheffield, 
wat `'n skakelpos beklee tussen die 
gemeentes van die Ring (diocese) het 
ons verseker dat daar nie meer as 
400 mense van alle kerke saam op 'n 
Sondag die eredienste besoek nie en 
Sheffield het 500,000 inwoners! 

Ons het een aand saam met ons 
gasheer 'n erediens in 'n kerk in die 
hartjie van London bygewoon. Ek het 
5 persone in die gehoor getel ons 
twee, 'n predikant (vicar) en twee 
dames wat die kerkgebou kom be- 
sigtig het. My gasheer wat ons met 
groot gasvryheid ontvang het en in 
wie se huis ons 'n weeklank gratis 
gewoon het terwyl hy met verlof was, 
het verduidelik dat die erediens nog 
daar gehou moet word omdat daar 'n 
sekere aantal eredienste moet plaas- 
vind omdat dit landswet is. (Die 
Anglikaanse Kerk is die staatskerk 
in Engeland, die biskoppe word deur 


* Sien langsaan 

die eerste minister aangestel en baie 
gebruike asook die kerkorde is deur 
die Parlement vasgelê, veranderinge 
daarin moet ook deur wet van die 
Parlement gemagtig word wat dit 
baie bemoeilik om veranderinge in 
kerkorganisasie ens, aan te bring — 
hieroor later meer). 


In Sheffield het ons ook 'n kerk 
besoek wat in 'n digbewoonde gebied 
staan. Die gemeente is 70 lidmate 
sterk! Hulle verkeer ook onder groot 
finansiële druk, dit kos #£20 per 
maand om die koste te dek wat nodig 
is vir die instandhouding van die 
kerkgebou, ens., wat hulle gwalik kan 
byeenbring. 


Daar is sommige gebiede waar nog 
18 persent van die bevolking aktier 
aan die kerklike lewe deelneem, en 
op die platteland waar die mense 
uiteraard meer behoudend is, is die 
belangstelling groter. 


'n Groot kontras met die gewone 
kerkbesoek het ons in die moderne 
Katedraal van Coventry opgemerk 
Die betrokke Sondag waarop ons 
teenwoordig was, het 700 mense die 
erediens bygewoon. Die kapelaan van 
die ,,Industria] Mission” het ons mee- 
gedeel dat die gemiddelde bywoning 
1,200 soggens en 700 saans is. 


Klaarblyklik is die kerklike lewe 
rondom dié katedraal besonder 
lewenskragtig. Daar is ook 4 vicars 
(Anglikaanse predikante) op die staf 
van die katedraal wat ,,Industriaal 
Missionwork” doen. 


Hoewel die kerklike toestand oor 
die land miskien duister lyk is daar 
'n klein persentasie van die volk wat 
erken dat hulle ateisties is. Die 
Christelike kerk van vroeër en tans 
het ook ingrypende invloed op die 
volkslewe uitgeoefen, baie gebruike, 
sedes ens. wat deur die volk onderhou 
word is gevorm deur die eeue-oue in- 
vloed van die Christelike kerk. 'n 
Mens kry ook die indruk dat baie 
mense nie teen die kerk in beginsel 
gekant is nie, maar wel teen die ver- 
wordinge waarin die kerke soms ver- 
val het. 


Op hierdie stadium wil ons net een 
voorbeeld noem wat duidelik uitstaan. 


Die kerk het sedert die begin van 
die industriële omwenteling nooit erns 
gemaak om die werkersklas wat 
daaruit gegroei het, te bereik nie. Die 
prediking is nie verstaanbaar vir die 
fabriekswerkers gemaak nie en die 
kerk het geen bewoënheid met die 
werkers in hulle probleme gehad nie. 
Dit is nie die opinie van die skrywer 
nie, maar dit word duidelik aangetoon 
deur die navorsing van eerw. B. R. 
Wickham wat tans die biskop van 
Middleton is. In sy boek “Church and 
People in an Industrial City” bewys 
hy dat die kerk die groeiende wer- 
kersklas aan hulle self oorgelaat het 


en die invloed op die middelstand 
verloor het. 


As staatskerk het die Anglikaanse 
Kerk die heersersklas nagepraat en 
onvermydelik die kerk van die kapi- 
talistiese adelstand geword. 


'n Persoon wat 'n belangrike posisie 
beklee in die komitee van die kerk 
wat verantwoordelik is vir die be- 
arbeiding van mense in die indus- 
trieë, het aan ons gesê dat die kerk 
nog tot 'n aantal jare gelede met reg 
beskrywe is as ,,the Conservative 
Party at Prayer”. 'n Kerk wat ge- 
kompromiteer is met 'n sekere groep 
van 'n bevolking kan nie verwag om 
die kerk van die hele volk te bly nie. 
Die kerkverval in Engeland lê ook 
meer by die verval van die kerk self 
as by uiterlike faktore soos indus- 
triële ontwikkeling, oorlogsontwrig- 
ting en wetenskaplike ontwikkeling. 
'n Kerk wat hom laat meevoer deur 
politieke strominge en sy profetiese 
opdrag versuim, beland onafwend- 
baar in die posisie dat hy sy invloed 
verloor en 'n voorwerp van bespot- 
ting word. Die gedagte het ons studie- 
reis in Engeland by ons opnuut tuis- 
gebring. 


DIE EVANGELISASIE WERK- 
SAAMHEDE VAN DIE KERK 
IN ENGELAND 


Dit sou 'n foueiewe beeld wees om 
te dink dat die Anglikaanse Kerk en 
ander kerke afgeskryf moet word en 
dat almal tevrede is met die toestand 
in die kerk en die posisie Van die 
kerk tot die volk. Daarvoor is daar 
teveel tekens van besinning en ont- 
waking. Wat die meeste ons aandag 
verdien het, is die ,Industrial Mis- 
sionary”. 'n Mens sou jou miskien die 
vraag afvra waarom die evangeli- 
sasiewerk van die kerk met indus- 
trieë gekoppel is. Dit hoef geen 
probleem op te lewer as ons ingedag- 
te hou dat die geindustrialiseerde 
samelewing die ergste tekens van 
,onkerksheid” vertoon nie. Tndustrieë 
moes noodwendig die aandag van die 
kerk geniet as daar ook in aanmer- 
king geneem word, dat 25 miljoen 
mense die helfte van die totale be- 
volking van Engeland, aan industrieë 
verbonde is. Die industrieë is dus die 
grootste enkele praakland wat gereed 
1ê om be-arbei te word. 


Dat die kerk dit belangrik beskou 
blyk uit die feit dat daar 'n spesiale 
voltydse komitee van bekwame 
teoloë en kerklike leiers aangestel is, 
wat die probleme bestudeer en 'n 
werksprogram en metode uitwerk 
waarop die evangelisasie uitgevoer 
word. Hierdie komitee werk op 'n 
nasionale basis en vorm die skakel 
vir die kerk tussen die regering, die 
vakbonde en ander liggame wat met 
die industrieë gemoeid is. Die kerk 
beskou dit ook as haar verantwoorde- 
likheid om haar profetiese getuienis 
nie alleen tot kerkgangers te rig nie, 


maar ook tot die regering, die 
fabriekbase, die vakbondleiers en die 
Fabriekswerkers. 


Verder is daar in al die industriële 
sentrums oor die hele land kapelane 
(predikante) aangestel wat onder toe- 
sig van die biskoppe van die Ringe 
(diocese) werk met die besondere op- 
drag om die industrië te be-arbei. 
Daar is 48 sulke kapelane van die 
Anglikaanse Kerk oor die land — 'n 
totaal onvoldoende aantal as 'n mens 
in aanmerking neem dat hulle prak- 
ties verantwoordelik vir 25 miljoen 
mense is. In Manchester, 'n stad met 
2 miljoen inwoners is daar slegs een 
kapelaan werksaam — dit is byna 'n 
onbegonne taak. (Net soos by ons is 
daar 'n groot tekort aan predikante.) 


Dit is ook geen populêre werk nie, 
juis omidat die kapelane onder moei- 
like omstandighede werk, en die 
poste” afhanklik is van ge-ordendes 
wat hulle vrywillig daarvoor aanmeld. 


Op baie gebiede maar veral i.v.m. 
evangelisasie, is daar die nouste 
samewerking tussen die verskillende 
kerke. Die leiding staan gewoonlik 
onder die Anglikaanse Kerk met 
Metodiste en Congresionaliste op die 
personeel. Hulle werk as een span 
saam en volg dieselfde beleid, hoewel 
hulle aan hulle eie kerk verantwoorde- 
lik is en hulle traktemente deur die 
kerke wat hulle verteenwoordig voor- 
sien word. Daar vind dus nie duplise- 
ring van werk plaas nie. Byvoorbeeld, 
die predikante van verskillende kerke 
besoek nie dieselfde fabrieke nie. Die 
gebiede is ingedeel en elke predikant 
is alleen vir bepaalde fabrieke ver- 
antwoordelik. Hier kry 'n mens 'n 
pragtige voorbeeld hoedat kerke kan 
saamwerk en hulle kragte nie laat 
verdeel deur kleinlike verskille nie. 
Hierdie samewerking beinvloed onge- 
twyfeld ook die verhouding van die 
verskillende kerke teenoor mekaar op 
'n gunstige wyse. (Op die oombik is 
daar onderhandelinge tussen die 
Anglikaanse en Metodiste Kerk aan 
die gang om tot een kerk verenig te 
word). In plekke waar hierdie evan- 
gelisasiewerk 'n geruime tyd aan die 
gang is, het dit reeds agting verwerf 
onder die verskillende groepe. Selfs 
mense wat nog antipatiek teenoor die 
kerke staan het waardering vir die 
,Industrial Mission”. Die bestuurders 
en werknemers wat agterdogtig was 
verwelkom die kapelane en die werk 
wat hulle doen. Hulle het vrye toe- 
gang na die werkers en ambagsmanne 
tydens werksure en het vergunning 
om met hulle in gesprek te tree ter- 
wyl hulle aan diens is. Daar is ook 
talle fabrieke wat 2/3 tot die hele 
bedrag van die kapelane se trakte- 
mente bydra. Werkers wat konferen- 
sies wil bywoon wat deur die ,,In- 
dustrial Mission” gereël word, se reis- 
geld word deur die fabriekswergewers 
gedra. 

J.A. Swanepoel. 

Die Hervormer 
Ampielite Orgaan van die 
Ned Herv Kerk van Afrika 





ADVERTENSIETARIEWE: 


Geboortes, verlowings, en huwelike 

R1.00 vir `n maksimum van 60 

woorde, en 2 sent per woord bo 69 
woorde, vooruitbetaalpaar. 


DOODSBERIGTE EN 
IN MEMORIAMS 
RI1.00 (10/-) per plasing. 





Advertensies en adresveranderinge 
(vermeld sowel oue as nuwe adres) 


aan 
Die Advertensiebestuurder, 
DIE HERVORMER, 


Posbus 171 ——— Krugersdorp 
Advertensies moet aan die adver- 
tensiebestuurder gestuur word mie 


later nie as die EERSTE van die 
maand voor die maand van publikasie 
nie. 





As `n foto geplaas moet 
word: R5.00 ekstra vir die 
maak van `n drukkersblok. 





GRAFSTENE en 
MONUMENTE 


GEMAAK UIT DIE 
BESTE PRETORIA-GRANIET 





Word afgelewer en opgerig op 
enige dorp en plaas. 





Pryse na elkeen se vermoë 
PRYSE EN 
KATALOGUS 
OP AANVRAAG 1! ! 


J. P. E. ROODE 


POSBUS 163 FOON 308 
ERMELO 











IN MEMORIAM 


In kefdevolle herinmering dink ons terug aan ons ontslape dierbares 
wat ons voorwitgegaan het en mou rus van hulle arbeid. Ons mis 
hulle mog steeds, maar treur mie oor hulle soos die ander wal 
geen hoop het mie. Ons dank God vir wat hulle deur sy genade 


beteken het. 


MARAIS — Willie. Vyf jaar is ver- 
by, steeds dink ons aan die middag 
van 1 September 1960 toe jy van ons 
weggeneem is. Nooit sal ons jou 
vergeet nie, met trane van verlange 
jou ouers. Ges. 192:1-4. 


5de Laan 5, 
Kieserville, Lichtenburg. 





JANSE VAN VUUREN — T. J. Dit 
het die Here behaag om van ons weg 
te neem op 1 Junie 1962, ons dierbare 
vader. 

Met liefde, Hendrik, Babs en klein- 
kinders. 
Parkstraat, 
Standerton. 





VAN DER MERWE — Louis. Weer 
dink ek terug aan 28 Augustus 1960. 
Vyf jaar is verby en ons treur nog 
altyd oor my man. Die droefheid en 
verlange sal altyd daar wees. 


U eggenote Hester en kinders. 


Plot 11, 
Wheatlands. 





BOSHOFF — Willem Jacobus Hen- 
drik. Twee jaar van stille verlange 
is verby en weer staan ons stil by 
die vroeë oggendure van 25 Augustus 
1963 toe van ons weggeneem is my 
geliefde eggenoot en ons dierbare 
vader en oupa. 

Verlangende eggenote, skoonseun, 
dogter en kleinseuns. 
Posbus 263, Bethal. 





VAN STADEN — Pieter Jacobus en 
Jeanette Clasina (geb. Naudé). On- 
vergeetlik sal vir ons bly 1964 toe 
op 22 Februarie ons dierbare vader 
en op 24 Augustus ons teerbeminde 
moeder van ons weggeneem is. Die 
tyd gaan verby en wonde heel maar 
u nagedagtenis liewe vader en moe- 
der sal altyd vir ons skitter. Ons be- 
rus by die Heer se wil. 


Diepbedroefde kinders en kleinkind 
— Janie, Johanna, Mottie en Eric. 


OTTO — Willem Sternberg. In tere 
herinnering aan ons dierbare egge- 
note, vader en grootvader ons 
vooruit gegaan op 6 September 1961. 
U lewe en mooi voorbeeld is vir ons 
nog steeds 'n inspirasie. Die ver- 
langende eggenote, kinders en klein- 
kinders. 


Dad EE EA AA EE Ee EE ed 


DOODSBERIGTE 


Dit het die almagtige (God 
behaag om die siele van ons 
tans gestorwe broeders en Sus- 
wie se name hieronder 
vermeld tot Hom te 
noem. Hulle liggame is aan die 
aarde toevertrou in die vaste en 
sekere hoop van die opstanding 
tot die ewige lewe deur ons 
Here Jesus Ohristus wat die 
vernederde liggaam aan sy ver- 
heerlikte liggaam gelyk sal 
maak. Die familie treur oor 
hulle heengaan en die Hervorm- 
de gemeenskap treur saam. 


ters 
word, 


BREYTENBACH — Martha Maria 
Philippina. Dit het die Here behaag 
om van ons weg te neem deur die 
dood ons geliefde moeder, groot- 
moeder en oorgrootmoeder op 26 Mei 
1965 in die ouderdom van 84 jaar 
na 'n korte siekbed van 4 dae. Rus 
sag liewe moeder. 


Bedroefde kinders, kleinkinders en 


agterkleinkinders en agter-agter- 
kleinkinders. 


P. J. en R. G, Prinsloo. 


Nooitgedacht, 
Bronkhorstspruit. 

Op die Kerkplein 


In ons vorige uitgawe het ons een 
en ander van die Heidelbergse kerk- 
plein meegedeel. Hier is nog een uit 
Heidelberg. 


Di: was in die jare kort na die 
tweede Vryheidsoorlog. In elk een 
van die groot Transvaalse dorpe was 
nog 'n afdeling Britse soldate. Met 
die verjaarsdag van koniging Victoria 
wou die kolonel in bevel dit feeste'ik 
laat vier. Daar sou o.a. ook 'n dank- 
diens met die geleentheid gehou 
word. Daartoe word al die leraars 
van die dorp opgeroep tot 'n ge- 
samentlike diens. Die een moet die 
feesrede hou, 'n ander die Skriflesing 
waarneem, 'n derde die voorgebed 
doen, 'n vierde die dankgebed ens. Die 
Hervormde predikant van die tyd 
was ds. Jac. van Belkum, die N.G. 
leraar was ds. A. J. Louw, albei ewe 
onbuigsaam van karakter. 


Ds. Isjouw weier egter om mee te 
doen. Die bekende medikus-digter A. 
G. Visser sê toe aan die hoof van die 
Laerskool, mnr. Van der Merwe: Ons 
twee moet gaan praat. Hoe sal dit nou 
lyk as juis ons predikant daar nie is 
nie? So gesê so gedaan. Hulle kom 
by ds. Louw en stel hulle saak. Hy 
is onversetlik. Uit die gesprek blyk 
dit toe dat hy ontevrede was dat 
hy ,maar” die dankgebed moes 
doen. Hulle twee gee die moed nie op 
nie en na 'n lang redenasie oorreed 
hulle die onversetlike leraar. 


Die feesdag breek aan. Van heinde 
en ver uit die distrik het die Heidel- 
bergers opgedaag. Ds. Louw is ook 
daar met 'n onvergenoegde gesig. 
Ook is teenwoordig dié twee pleit- 
besorgers wat langs mekaar so agter- 
langs staan en gadeslaan hoe ,,rooi” 
alles is. 


Die diens begin. Die een leraar na 
die ander vervul sy opdrag. Uiteinde- 
lik kom die beur: van ds. Louw met 
die dankgebed. Hy doen 'n lang gebed 
waarin hy by Slagtersnek begin en 
die hele volksgeskiedenis deurloop in- 


RESIDENSIE HOTEL 


(EF. Groeneveld - Bestuurder) 


Schoemanstraat 185. 
Pretoria 


Bus 548 —— Foon 2-171 





DIE PLEK WAAR DIE 
VOORAANSTAANDE 
AFRIKANER TUIS GAAN 

sluitende die konsentrasiekampe en 
ander misdade van die imperiale mag. 


Omdat dit 'n gebed is durf niemand 


tussenby kom nie. Toe hy uiteindelik 
amen sê, toe stamp dr. Visser aan 
die arm van sy vriend, die onder- 
wyser, en sê: Man, dit is die beste 
TOESPRAAK van die middag. 


Graag verwelkom ons bydraes van 


ons predikante veral, maar ook van 
ons ampsdraers en ander lesers. Daar 
lewe so veel kostelike verhale onder 
ons kerkmense wat ons graag op 
skrif wil stel. Hulle moenie verlore 
gaan nie. Nie alleen grappige annek- 
dotes soos bostaande nie, maar ook 
ander ernstige en roerende gebeurte- 
nisse uit die lewe van ons gemeentes 
is baie welkom. Anders sal onder- 
getekende s'n naderhand te gou op- 
raak. 


Joh. Dreyer. 














BOEKE: 


THE CHRISTIAN MINISTER. 
AN INDEPENDENT MAGAZINE 
SERVING THE CHRISTIAN 
MINISTRY OF SOUTH AFRICA. 
Uitgegee in Kaapstad. Prys: R2-40 
per jaar vir twaalf aflewerings, 


Hierdie engelstalige maandblad 
wat nou sy sesde uitgawe in sy eerste 
jaar van publikasie belewe, is 'n groot 
opgesette blad, van ongeveer dieself- 
de formaat as ,Die Hervormer” met 
ongeveer vyftig bladsye leesstof per 
uitgawe. 


In die betrokke uitgawe wat my 
onder oë gekom het, was dit opval- 
lend dat die blad, deur middel van 'n 
paar artikels daaroor, 'n poging aan- 
wend om die nuwe liberalisme van 
die engelse teologiess wêreld onder 
oë te sien en te beoordeel. 'n Artikel 
van Glenn Lello, dies Redakteur van 
hierdie blad, handel oor die nuwe, 
radikale liberalisme van die Angli- 
kaanse biskop J. A. T. Robinson wat 
tevoorskyn kom in sy geskrif 
HONEST TO GOD. Daar word dan 
ook onomwonde gewys op dis feit dat 
Robinson 'n ANDER Christus ver- 
kondig as dié van die Heilige Skrif 
of die Christendom. Die skrywer wys 
dan ook daarop dat hierdie Angli- 
kaanse biskop die rewolusionêr- 
tiberale idees van Paul 'Tillich en 
Rudolf Bultmann gepopulariseer en 
vir algemene gebruik beskikbaar ge- 
stel het. Interessant is die artikel 
HONEST 'TO MAN? wat uit `n 
engelse kerkblad oorgeneem is, waar 
die bankrotskap van 'n gemeente wat 
Robinson se idees in die praktyk pro- 


beer deurvoer het, sorgvuldig aan- 
getoon word. 


'n Inleidingsartikel oor 'THE 
CHURCH BEHIND THE IRON 
CURTAIN bespreek die posisie van 
die Kerk in die verskillende Kom- 
munistiese lande en wys daarop dat 
die Kommunistiese owerhede 'n baie 
sterk houvas op die Kerk aldaar het 
omdat hulle feitlik alle aanstellings 
onder die ampsdraers in handehou. 
Bela Udvernoki, 'n professor van die 
Baptists Seminarie in Budapest word 
aangehaal waar hy sê: 


,In Communist countries the Office 
of Church Affairs is not maintained 
for the benefit of the churches and 
for the peaceful advancement of 
the religious word . . . (but) . .. 
to check the progress of religion 
and slowly, subtly stifle the life 
of the organized churches. As a 
by-product of this union of state 
and church, the Communists are 
enjoying favourable publicity ... 
given unwillingly by the churches.” 


Hierdie blad maak nogal vryelik 
gebruik van materiaal wat gepubli- 
seer word in CHRISTIANITY 'TO- 
DAY, 'n Amerikaanse teologies- 
kerklike tydskrif. Daarmee word 
daar wel sterk na die VSA oorgeleun 
en kry mens byvoorbeeld die merk- 
waardige situasie dat `'n bekende 
linkse Amerikaanse teoloog Harry 
Fosdick voorgehou word as 'n na- 
volgesnswaardige figuur. Met die ru- 
briek RELIGIOUS NEWS word ge- 
trag om 'n oorsig te gee van die 
kerklike nuus van oor die hele 
wêreld. 


Dié onafhanklike tydskrif is in- 
teressant en die artikels in hierdie 
uitgawe skep die indruk dat die blad 
in 'n min of, meer behoudende rigting 
wil beweeg. 'n Indruk wat onder- 
streep word deur die feit dat mens 
nie hier artikels kry wat dieselfde 
beheptheid met kleurvraagstukke ten 
toon sprei as wat mens al gewoond 
geword het van die kant van dié 
groeperinge wat die ,,teologie” van 
die Wêreldraad van Kerkes wil uitdra 
nie. Hier was in hierdie uitgawe ook 
geen poging om die sg. social gospel 
en alles wat dit mesbring te propa- 
geer nie. 


Dit wil dus voorkom asof dit 'n 
blad is waaraan mens aandag sal 
kan gee. 


AD E Pont. 





ONDERSTEUN 
jSb. 
ONS ADVERTEERDERS 

KORRESPONDENSIE 


Geagte Redakteur, 


Laat my toe om deur middel van 
Die Hervormer op u lesing oor die 
lansering van vuurpyle na die wolke 
vir reën in ons Hervormer van Mei 
en Junie 1965 te antwoord. 


Daar ek reeds in 1963 deur middel 
van Die Hervormer hieroor geskryf 
het, wil ek nie al die Bybeltekse hier 
weer herhaal nie. 


In die eerste plek wil ek 'n beroep 
doen op al ons predikante om nie ons 
geloof in God met vuurpyle dood te 
slaan nie, maar versterk ons wat na 
Godsgeroepe dienaars luister deur die 
Woord van God in Christus Jesus te 
verkondig volgens Jesaja 50:10: Wie 
is onder julle wat die Here vrees, wat 
na die Stem van sy Kneg luister, wat 
in duisternisse wandel en geen lig- 
straal sien nie! Laat hy vertrou op 
die Naam van die Here en 'steun op 
sy God! 


Let op: God veroordeel die mens en 
sy vuurpyle, Jesaja 50:11. Kyk, julle 
almal wat 'n vuur aansteek, wat julle 
met vuurpyle omgord, wandel in die 
vlam van julle vuur en onder die 
vuurpyle wat julle aangesteek het! 
Van My hand het dit julle oorgekom 
in smart sal julle neerlê. 


Daar word in hierdie lesing baie 
klem gelê op die geloof en voorsienig- 
heid van God vir die gelowige, maar 
as ons as gelowiges 'n vuurpyl ge- 
bruik om reën te maak, doen ons 'n 
groter sondedaad as die ongelowige, 
want as dit vir die ongelowige sonde 
is om die vuurpyl te gebruik om reën 
te maak, dan mag die gelowige die 
vuurpyl glad nie gebruik om reent te 
maak nie. Want op die gebed van 
die gelowige sal God reent gee op sy 
tyd. Lev. 26:8-4: As julle in My in- 
settinge wandel en my gebooie hou 
en dit doen, dan sal Ek julle reëns 
gee op hulle tyd, en die land sal sy 
opbrengs gee, en die bome van die 
veld sal hulle vrugte gee. 


Hier in S.W.A. het ons dit keer op 
keer ondervind, dat as ons in ons nood 
in Gods huis bymekaar kom om ons 
voor God te verootmoedig, God nog 
altyd ons gebede verhoor het, al het 
Ooms te laat gewag, soos verlede jaar 
die geval met ons was. Sien Sagaria 
10:1.) 


Dit is onprakties om lansering van 
vuurpyle na die wolke te vergelyk 
met medisyne wat 'n mens gebruik 
as jy siek is, want Christus het self 
gesê: Die wat gesond is het die medi- 
synmeester nie nodig nie, maar die 
wat siek is, en Christus het self 
middels gebruik om die mens te ge- 
nees, en Lukas die evangelis was 'n 
mediese dokter. Selfs Jesaja, die pro- 


feet, het mediese werk gedoen of raad 
gegee. 


Die vuurpyle kan ook nie vergelyk 
word by putte en by boorgate nie, 
want die Bybel leer ons van putte 
grawe vir water. In ons tyd gebruik 
ons die boor om 100 tot 1,000 voet 
te boor vir water wat ook soos die 
putte water uit die aarde lewer vir 
mens en dier. Met die boor is dit 
makliker om diep waters te vind. 


Dit is dus nie onbybels om genoem- 
de middels te gebruik nie, dit is ook 
nie onbybels om medisyne te gebruik 
nie, dit is ook nie onbybels om trein 
of motor of vliegtuig te ry nie, want 
al hierdie dinge is aan die mens on- 
derworpe, die mens maak dit, betas 
dit en bestuur dit, want al behoort 
die wolk by die aarde, die mens kan 
nie vir die wolk sê: Gaan reent nou 
weer by my buurman, ek het genoeg 
hie, want die mens kan die wolk nie 
beheer of bestuur nie. 


God laat die wolk deur die wind 
dryf waarheen Hy wil, en daarom is 
die wolke nie aan die bestuur of 
onderworpenheid van die mens oor- 
gelaat nie. Die profete het ook in die 
verte vurige waens gesien. Ons noem 
Git treine en motorkarre en Habak- 
kuk 1:8 lees ons ook van vliegtuie, 
ons noem dit Dakotas ens. Daarom is 
dit nie onbybels om bogenoemde mid- 
dels te gebruik nie. 


Maar as 'n wolk geskiet word dan 
laat hy verwoesting na, en brei nie 
meer uit nie, maar verdwyn onmid- 
dellik. 


In u artikel oor lansering van vuur- 
pyle noem u Psalm 8:7 waarvolgens 
die twee punt kommas op die einde 
van vers sewe die begin van die sin 
aandui maar die 8ste en 9e verse 
word nie genoem nie. Wat in Psalm 
8:8 en 9 staan, kry ons ook in 
Genesis 9:2. 


In hierdie laasgenoemde tekste 
word aan die mens gewys wat aan 
hom onderworpe is en waar oor die 
mens mag en kan heers. 


Ek sluit af as dit vir die ongelo- 
wige sonde is om 'n vuurpyl na die 
wolke te lanseer, dan kan die gelo- 
wige nie sy geloof as `'n blad 
gebruik om agter te skuil nie. 


Op bladsy ses (Die Hervormer 
Junie 1965) gebruik u die volgende 
woorde: Dit moet nie wees: bid of 
skiet nie, maar bid en skiet. 


Ek sê nee: geagte medegelowiges 
in Christus, hooggeagte predikante, 
knegte van God in Christus Jesus! 
Ons kan net bid en skiet as ons in 
oorlog: gewikkel is, want so het ons 
voorouers met die slag van Bloed- 


rivier gebid en geskiet. Maar om die 
wolke te skiet vir reent, bewys net 
ons ongeloof. 


Oudl. J. P. van der Walt. 


Hervormde Gemeente, 
Otjowarongo, S.W.A. 


Naskrif van die redakteur: 


In sy teksgebruik gaan ouderling 
Van der Walt te veel af op dieselfde 
woorde wat egter niks met mekaar 
te doen het nie, soos die vuurpyle in 
Jes. 50:11 wat niks met vuurpyle te 
doen het wat vir die skiet na die 
wolke gebruik word. 


Hy vra ek moet sy brief onver- 
anderd plaas. Om aan sy versoek te 
voldoen moes ek ook deur laat, dat 
die profete dan, ook treine, en motor- 
karre sou gesien het en Habakuk 
selfs van vliegtuie 'sou geskryf het 
in hoofstuk 1:8 waar hy nie oor die 
toekoms met sy vuurple handel nie, 
maar terugsien na die vinnige leërs 
van koning Nebukadnesar. 


As ons korrespondent Ps. 8:7, 8 
en 9 wil verklaar, dan moet hy nie sy 
idees oor vuurpyle e.s.m. indra in die 
teks nie, maar hy moet kyk hoe die 
skrywer aan Hebreërs 2:5-8 die teks 
verklaar en dan sal hy merk dat hier- 
die Bybelskrywer nie met hom in- 
stem nie, maar stel dat God ALLE 
dinge aan die mense onderwerp het. 


Ons kan alleen verder korrespon- 
densies oor hierdie onderwerp plaas 
as daar NUWE gedagtes daaromtrent 
na vore gebring sou word. 








Uit 
Ander 
Blaaie 


'n Groep vooraanstaande Rooms- 
Katolieke in Konstans, Switserland, 
waar JOH. HUSS 550 jaar gelede as 
geloofsmartelaar gesterf het, het 'n 
oproep gemaak om die nagedagtenis 
van die Boheemse Hervormer van die 
veroordeling, deur die konsilie van 
Konstans te suiwer. Aangeneem word 
nou dat die veroordeling onjuis was 
en dat sy sedelik hoogstaande lewe 
en sy heldhaftige dood 'n voorbeeld 
is vir alle Christene, ook vir Rooms- 
Katolieke. 


— Persburo Nederl. Herv. Kerk. 

OER NEG WAT MAAR, NIESALLES 


XIII — DIE KOMBINATORIESE 
VERBAND VAN VRYHEID - 
LIEFDE. 


Dit is duidelik dat in die Nuwe 
Testament vryheid in laaste instan- 
sie beteken: vry van die dood — om 
vrygemaak te word is om gered te 
word vir die ewige lewe. OO6k is dit 
duidelik dat God die Inisiator is van 
'n liefde wat nie in die mens ont- 
spring nie. Jesus bevry en in Hom 
is die Christelike liefde. Omdat daar 
by Jesus Christus van én vryheid én 
liefde sprake is, ontstaan die vraag: 
Is daar 'n verband tussen dié liefde 
en dié vryheid? 


Op die oog af kan liefde nie iden- 
ties met vryheid wees nie, want 
gewoonlik beteken vryheid `n tos- 
stand; en liefde kan nie sonder 
meer 'n toeg'and genoem word nie. 
Maar in verband met die liefde wat 
by Christus sprake is, moet ons ver- 
sigtig wees om nie lukraak en on- 
besonnne te stel: liefde is nie 'n 
toestand nie. Onder die werklikheid 
van antropomorfisme en antropopa- 
tisme en die moontlikheid van `'n 
antropofiliasme, kan die onderhawige 
liefde nie gegeneralisser word nie: 
, ... God's love is holy love, and 
therefore radical love”. 


Om die verband tussen vryheid en 
liefde wat in Christus wortel na te 
gaan, vereis minstens 'n kennis van 
Christus self. Wie is Christus? 
Petrus as mondstuk van Jesus se 
dissipels antwoord: ,U is die 
Christus, die Seun van die lewende 
God". (Matt. 16:16.) Die Christelike 
kerk bely in die Apostolicum dat 
Jesus Christus die eniggebore Seun 
van (God is. Christus se dade en 
woorde, saamgesien as een daad, 
openbaar volkome wie Hy is. Christus 
se daad is sy liefdesdaad. God, die 
Vader, het sy Seun Jesus Christus 
gestuur om iets te kom doen in die 
wêreld. God is liefde. God handel in 
Christus in die vryheid van sy liefde 
en in die liefde van sy vryheid. Jesus 
sê: Ek en die Vader is een (Joh. 
10:30: Joh. 1:1: Joh. 17:11). ,John is 
thinking in terms of revelation not 
of cosmological theory (Bultmann 
295) . , . the oneness of Father and 
Son is a oneness of love and obedi- 
ence even while it is a oneness of 
essence” (C. K. Barrett). Dat Chris- 
tus liefhet is baie duidelik in die 
Nuwe Testament. In Joh. 15:12 bv. 
sê Jesus: Dit is my gebod, dat jull: 
mekaar moet liefhê net soos Ek julle 
liefgehad het. In hierdie vers word 
die volgende gesê: Julle moet (dis my 
gebod) mekaar liefhê; Ek (Christus) 
het julle lief; kathés moet julle liefhê. 


Wat word bedoel met kath6s? In 
die Johannes - Evangelie beteken 
houtés meestal ,,SO”, ,,sommerso”. 
Terwyl h6s ook meestal ,,sooS” en 
omtrent” ens. beteken, word kathos 


alleen, ook-komparatief gebruik in 
die betekenis van: NET SOOS. 
Kath6s dui 'n bepaaldheid aan; dit 
gee 'n standaard of dui 'n kriterium 
aan. Watter bepaalde liefde het 
Christus gehad wat as kriterium ge- 
noem word? — Reeds vroeër het ons 
gesien dat die mens die Paradys moet 
verlaat as gevolg van die ongehoor- 
saamheid. Die mens is daarna ver- 
vreem van God, ver van Hom, buite 
sy gemeenskap — ja, dood. BElke 
mens is dus van geboorte (deur 
erfsonde”) nie liefhebbend nie en 
Ook onvry; in laaste instansie onvry 
van die dood. Hierdie toestand van 
onvryheid — gebondenheid aan die 
wet, aan die Satan, aan die dood — 
word SONDE genoem. Sonde, oftewel 
onvryheid, is die toestand buite die 
lewende gemeenskap met God. Nou 
maak Christus ons vry; Hy bring 
ons in die gemeenskap van die ewige 
lewe — deur te sterf na lyding en op 
te staan in heerlikheid uit die dood. 
As Christus nou sê kathés égapésa 
— NET SO moet julle liefhé — dan 
word verwys na hierdie bevrydings- 
daad deur Christus. ,In hierdie 
kath6s (net s6) 1ê die geheimenis van 
die Christelike broederliefde” (Karl 
Barth). 


Die Christelike liefde is 'n liefde 
wat bevry. Dié liefde kan dus ge- 
kwalifiseer word; as vryheid-liefde. 


Ri 


Die vryheid-liefde het sy deurslag 
gevind in die liefdesdaad op Goeie 
Vrydag te Golgota. Vryheid-liefde is 
liefde wat ons vryheid tot lewe gee. 
Die verband tussen vryheid en liefde 
in Christus is dus DAT VRYMAAK 
LIEFDE IS, en LIEFHE VRYMAAK 
IS. Albei dade is een en het dieselfde 
toestand tot gevolg. 


Daar is dieselfde verhouding tussen 
liefde en liefhê as tussen vryheid en 
vrymaak. Met ander woorde: As vry- 
heid `n toestand is, is liefde ook ʼn 
toestand. So sou liefde dan ook kon 
weergegee word met liefdesfeer, 
kring van liefde, in die gemeenskap 
met God. Om lief te hê is dan om in 
te bring in die kring van liefde, die 
gemeenskap, die teenwoordigheid van 
God. 


Hierdie liefde se grond is God. Die 
Dader as Openbaarder van hierdie 
liefde is Christus. Die gevolg van 
hierdie liefde is vryheid as redding. 
Liefde is die daad en vryheid die 
gevolg — so kan vryheid-liefde ook 
omskryf word. 


As die werklikheid van vryheid- 
liefde nou vasgestel is, kom die 
volgende praktiese vraag na vore: 
Hoe is die Christen, met ander woor- 


* Blaai om 


-PRODUKTE 


ideli -INGENIEURSPRODUKTE. (EDMS.) BPK. 


(Besturende Direkteur P. R. de Jager) 
Tel. 27-5634, Rlchardweg 4, Industria-Noord, Roodepoort, Bus 132, Pk. Newvillo, Jhb. 


Skoolsaal-opvoustoele speslaal ontwerp em enkel of 
in reekse van 2 en meer gebruik te word met ef 
sender armleunings. 


Keuse uit 'n groot verskeldenhelid 
kleure van die hoogste gehalie 
kunsleer. Uitgedrukte plate vir 
beskerming van opgestopte site en 
rugleunlngs. 


'n Persoonlike besoek sal afgelê werd deur ot tegnicdl ep versoek. 
[dip - PRODUKTE VIR KWALITEIT 

Oor nog wat maar nie alles 


* Vervolg vanaf vorige ` bladsy 


de hy wat vryheid-liefde smaak, ge- 
konfronteer met hierdie werklikheid? 
Rus daar enige verpligting op hom, 
of is hy ook vry van enige verplig- 
ting? 

Daar sou geen uitbreiding van die 
kerk gewees het, as die vryheid- 
liefde by die eerste Christene al 
opgehou het nie. Die kerk het die 
opdrag gekry om aan te hou liefhê: 
In die kerk moet ons mekaar liefhê: 
(bv. Joh. 15:12); vanuit die kerk moet 
ons ook ons naaste liefhê (bv. Matt. 
22:39) en by name ook ons vyande 
(Matt. 5:44). En die groot gebod is 
dat ons God moet liefhê (Matt. 22: 
37, 38). In die staat van vryheid- 
liefde is dit dus 'n voorreg, soortgelyk 
aan die van Adam en Eva in die 
Paradys, om gehoorsaam te wees aan 
God. 


Wat moet 'n Christen, dit is 'n 
lidmaat van die kerk, doen om Vry- 
heid-liefde te beoefen? Hy moet voor- 
al begryp dat hy in 'n gemeenskap 
optree om vanuit hierdie gemeenskap 
mense in hierdie gemeenskap in te 
bring. Dit is 'n gemeenskap wat ver- 
gelyk kan word met die gemeenskap 
tussen man en vrou in 'n huwelik. 
Dit is 'n gemeenskap waar weder- 
sydse kennis essensieel is. Maar dan 
is dit ook `n kennis wat behalwe 
intellektuele wete-dra, lewensgemeen- 
skap beteken! Dit is die lewens- 
gemeenskap van ewige lewe. Onm 
deur vryheid-liefde betrek te wees, is 
dus om kennis van en daarmee 
lewensgemeenskap met God te ont- 
vang. '“The disciples are philoi be- 
cause Jesus has declared to them the 
whole counsel of God (Joh. 16:12). 
Cf. the contrasts between servants 
and sons at Gal. 4:1-7: Heb. 3:5f. It 
is characteristic of John that that 
which (according to him) dis- 
tinguishes the friend from the slave 
is knowledge, and that knowledge 
should be very closely related to 
love . . . Philos probably became a 
technical term for 'Christian'; see on 
11:11”. In Joh. 15:5 staan daar: ,Ek 
is die wynstok, julle die lote . . . ” 
UIT die Wynstok vind die lote hulle 
krag. Maar IN die Wynstok bevind 
die lote hulle ook as lewende in die 
ewige liefde. In die gemeenskap met 
die Wynstok alleen lê die liefde. Om 
in die Wynstok veranker te wees, is 
om in die kring van liefde te wees. 
Om in die Wynstok veranker te laat 
word (Joh. 15:16), is om in die kring 
van liefde te bring. 


Die beoefening van vryheid-liefde 
sal dus wees om bogenoemde ,,kennis” 
tot jou medemens te bring. ,,Daar 
deze liefde niet primair een gevoel 
is, maar een daad, kan ze ook alleen 
in daad — kategorieën worden om- 
schreven. Ik zie er vier: voorbede, 


getuigenis, vergeving en barmhartig- 
heid”. Ook. dr. Berkhof stel die mee- 
deel van kennis as liefdesbeoefening 
baie sentraal: ,,Na die voorbede 
volgt, als het eigentlijke wat de 
naaste behoeft, het getuigenis aan- 
gaande Christus en zijn ontferming 
over de mens in nood en schuld”. Die 
kennis van God in Christus is voor- 
waarde vir die vryheid: ,,als wij Hem 
niet kennen, kan niets in het leven ons 
1ets geven, dat de Vrijheid, de vreug- 
de en het uitzicht der kinderen Gods 
evenaren kan”. Dit moet ook wel al- 
tyd begryp word dat die mededeling 
van kennis wat vryheid tot gevolg 
het, saam met die liefde, onafskeid- 
bare en geintegreerde elemente van 
die lewensgemeenskap is: ,Buiten de 
gemeenschap der liefde om, wordt dit 
getuigenis ,schallend koper of een 
rinkelende cimbaal ”'. 


Die konsekwensie van vryheid- 
liefde-beoefening is die verwydering 
van die gemeenskapsband van God 
deur die Heilige Gees in Christus met 
ons. Alleen in gemeenskap met 
Christus is sprake van liefde. Om 
bruid, gemeente, te laat word, is om 
lief te hê. Hierdie liefde — in die 
teenwoordigheid as bruid by die 
Bruidegom — vergaan nooit nie (1 
Kor. 13:18): ,,Kom hierheen, en ek 
sal jou die bruid toon, die vrou van 
die Lam” (Openb. 21:9). Deur die 
vryheid-liefde word ons dus ingebring 
in die feessaal van die ewige bruilof. 


KONKLUDERENDE 
OPMERKINGS 


1. Opvallend is de wijze waarop het 
spraakgebriuk liefde en vryheid 
samenbrengt in het werkwoord 
,vrijen'. En de godin der liefde 
heefte bij de Germanen Fry af". 
(H. Berkhof.) 


2. As vryheid vir die gelowige sê hy 
is koning en dat hy vry moet 
leef voor alle mense, as liefde vir 
hom sê hy is priester en hy moet 
intree vir alle mense, dan sê 
vryheid-liefde vir hom hy is pro- 
feet en hy moet getuig aan alle 
mense. 


3. Die etiese implikasie van vryheid- 
liefde vir die Christen, is dat hy 
in woord en daad sê moet leef 
dat hy deur die verkondiging van 
Gods Woord sy medemens kan 
inbring en/of behou in die ge- 
meente van Christus en die ge- 
meenskap van God, die Koning 
en die Bruidegom wat ons in sy 
soewereine vryheid liefhet — 
eerste liefgehad het toe ons nog 
sy vyande was. 


Ds. H. G. v/d Westhuizen. 


Vliegepoort 


Naskrif van die redakteur: 


Ons korrespondent moet asb. nie 
sulke geleerde woorde gebruik nie 
tensy hy hulle verklaar. So verstaan 
ons lesers nie wat hy met antropo- 
morfisme, antropopatisme en antro- 
pofiliasme bedoel nie. Met die eerste 
(antropos—mens, morfe—vorm) word 
bedoel asof God organe soos van die 
menslike liggaam besit. Daarom 
spreek die Heilige Skrif van die oog, 
die hand, die mond e.s.m. van God. 


Met die tweede word bedoel die 
pathos d.w.s. die gevoel, die hartstog 
van God, soos ons spreek van die 
gevoel of hartstog van 'n mens En 
met die derde word bedoel die liefde 
(filia—iefde) van God soos die van 
'n mens. 


In die Heilige Skrif word op mens- 
vormige wyse van God gespreek en 
ons kan God ook nie op 'n ander 
wyse ken nie, maar ons moet daarby 
bedink dat God God is en dat Hy 
meer is as ons menslike voorstellings 
en begrippe van Hom. 





YS A-ONTDEKKING 
HERSTEL 


JEUGDIGE KRAG 


Mense wat ly aan verlies van ener- 
Eie, senuagtigheid, 'n swak liggaam, 
onsuiwer bloed en 'n swak geheue 
en diegene wat ouer voel as wat 
hulle is, sal baie bly wees om te 
verneem van 'n versterkende for 
mule wat deur 'n Amerikaanse dok- 
ter geskep is. 

Hierdie nuwe formule maak dit 
moontlik om u liggaamskragte make 
lik en gou te herstel, om ryk, suiwer 
bloed op te bou, om u geheue en 
verstand te versterk en u weer soos 
'n jonger, sterker en lewenslustiger 
man te laat voel. Trouens, hierdie 
opwekker — 'n medisyne wat lekker 
smaak en maklik tuis gedrink word 
— begin spoedig om nuwe krag en 
lewenslus op te bou maar is tog 
heeltemal skadeloos en natuurlik in 
sy werking. 

Die sukses van hierdie verbasende 
versterkmiddel is so g1oot dat dit by 
alle aptekers verkrybaar is. Higalon 
laat u jare jonger voel en help u om 
tred te hou met die vinnige modeme 
wêreld. 'n Spesiale bottel 48 Higalons 
tablette kos min. Kry Higalon vane 
dag by u apteek. 











STOP AAMBEIE 


Nuwe, Amerikaans geformuleerde 
CHINAROID stop die pyn en gejeuk van 
aambeie binne 10 tot 2% minute. Die 
spesiale, antiseptiese bestanddele laat 
seer, geswelde weefsels gou krimp en 
Sel word. Dan kan u in gemak werk, 
ry, loop en sit. EE ulyding vandag 
nog. Koop CHINAROID by die apteek. 

DIE TIEN PLAE 


OPMERKINGS OOR DIE 
WETENSKAPLIKE WEERGAWE 
VAN BYBELVERHALE 








Dit gebeur somtyds dat die vraag 
by mens opkom waarom die Here nie 
vandag nog, soos in die tyd van die 
Bybel, voor die mense verskyn of tot 
die mense op aarde spreek nie. En 
dan wonder mens waarom Hy oën- 
skynlik nie meer so ingrypend mee- 
werk in die wêreldgeskiedenis van 
vandag soos Hy in die geskiedenis 
van Israel opgetree het nie. 


Hy werk vandag nog net soos 
destyds, of, anders gestel, Hy het toe 
gewerk net soos vandag — alles wat 
Hy toe gedoen het, is met volle er- 
kenning aan sy almag opgeteken; 
terwyl die mense van vandag op eie 
vermoë reken. Die uitgebreide kennis 
wat hy versamel het, het die mens 
selfvertroue gegee. 


Vandat die Bybel deur die Hebreërs 
en Grieke geskryf is, het daar 'n 
geweldige toename in kennis plaas- 
gevind. Die vordering van die weten- 
skap het uitvindings en begrippe 
meegebring waarvan nie net die 
Bybelskrywers nie maar ook ons 
voorouers van kort gelede nooit sou 
kon droom nie. In die afgelope vyftig 
of honderd jaar het die mense die 
telefoon, radio, motor, vliegtuie, tele- 
visie, reënmakery en talle ander uit- 
vindings leer ken wat hom verstom 
laat staan het van verbasing en sy 
hart soms omklem het met huiwering. 
Hierdie nuwighede is nie altyd van 
die begin af aanvaar nie. Eers wan- 
neer die mense hulle nuttigheid in- 
gesien het of daaraan gewoond ge- 
raak het, is dit aanvaar. Een van die 
redes waarom nuwighede verwerp is, 
is dat daarvan geen melding gemaak 
word in die Woord van God nie en 
dat dit afbreuk sou doen aan sy 
grootheid en majesteit. 


Die nuwighede is egter nie beperk 
tot voorwerpe wat mense gemaak het 
om te gebruik nie. maar sluit ook in 
die opvattinge oor die heelal en die 
mens se begrip van die skepping. 


Om `n voorbeeld te noem: nog on- 
langs het die mense geglo dat die 
aarde op pilare gevestig is, soos 
Samuel dit in sy eerste boek stel, en 
dat dit plat moet wees volgens die 
digter van Psalm 19. Vandag glo 
amper almal dat die aarde rond is, 
om sv eie as draai en dan nog in 
'n sirkelbaan om die son wentel. Nog 
'n voorbeeld: in die vorige eeu het 
Charles Darwin opskudding verwek 
toe hy beweer het dat die aarde en 
aardbewoners nie in ses dae geskape 
is nie, maar dat dit deur die proses 
van evolusie oor 'n tydperk van 
miljoene jare ontstaan het. Vandag is 


wetenskaplikes oortuig daarvan dat 
hy reg was. Vir baie gelowiges is dit 
egter moeilik, selfs onmoontlik om 
dit te glo want so 'n weergawe van 
die skepping druis in teen die skep- 
pingsverhaal in Genesis. Sommige ge- 
lowiges kon die verskil van die 
wetenskaplike verklaring met die 
Bybelse oorlewering versoen op grond 
van Petrus se woorde ,,dat een dag 
by die Here soos duisend jaar is en 
duisend jaar soos een dag”. Dit bring 
mee dat die 'skeppingsverhaal in 
Genesis nie letterlik opgeneem word 
nie — maar aan die feit dat God die 
Skepper is, word nie getwyfel nie. 
Die verskil in die voorstellings is 
wesenlik dat Moses geskryf het in 'n 
ou taal en met woorde van 'n ou tyd 
terwyl die moderne skeppingsverhaal 
gegrond is op navorsing en 'n nuwe 
taal met nuwe begrippe tot sy be- 
skikking het. As die Here die mens 
oor tallose millenia uit niks kon laat 
ontstaan het, strek dit sy Naam tot 
net soveel en meer eer en aanbidding 
as wat Hom toekom omdat Hy die 
mens op een dag soos 'n pottebakker 
gemaak het van klei uit 'n rivier wat 
Hy self `n paar dae vantevore bestel 
het. 


Omdat die skepping anders kon 
wees as wat Moses geskryf het, wil 
dit glad nie beteken dat die Bybel nie 
meer gesag dra nie. Want die Bybel 
is nie 'n handboek met wetenskaplike 
gegewens nie — dit is 'n boek wat 
die grootheid van (dod en die groots- 
heid van sy dade verhaal. En hierdie 
nuwe kennis bevestig sy grootheid en 
almag . . . op So 'n wyse dat selfs 
onverskilliges sy grootse weë moet 
erken. 


Moses en ander skrywers van die 
Bybel was bekend met 'n geringe 
deel van die skepping: die hemel, 
sterre. die aarde en die water wat op 
en onder die aarde is. Dus 'n betrek- 
like klein heelal. Maar omdat hulle 
van niks meer geweet het nie, wil 
dit nie sê dat dit al is wat daar is 
nie. Dawid sê: ,Hy het die maan 
gemaak vir vaste tye; en die son ken 
sy tyd om onder te gaan”. (Psalm 
104.) Meer as dit — en ook dat die 
Here dit wonderlik gemaak het — 
het hy nie geweet nie. Ons weet van- 
dag `n klein bietjie meer oor die 
heelal, genoeg om naasteby 'n begrip 
te vorm van hoe wonderlik dit werk- 
lik is. Die maan wentel om die 
aarde; en die aarde op sy beurt spoed 
saam met die ander planete om die 
son en maak so ons sonnestelsel uit: 
die wetenskap beweer ook dat die 
aarde 93 miljoen myl van die son af 
is. dat die son 330,000 keer groter as 
die aarde is, dat die son 'n ster is 
(waarvan daar so baie is dat dit 
2.500 jaar sal neem om hulle te tel 
teen een per sekonde) met 'n tem- 


peratuur van tot 20 miljoen gr. C. Die 
afstande in die heelel is so verbyste- 
rend groot dat wetenskaplikes `'n 
nuwe term moes vind om dit weer 
te gee, naamlik 'n ligjaar. 'n Ligjaar 
is die afstand wat lig, teen `n snel- 
heid van 186,000 myl per SEKONDE, 
in EEN JAAR trek. Ons weet hoe 
lank `n reis van Pretoria af na Kaap- 
stad duur, Europa is nog ses keer 
verder en nog vier keer sê ver bring 
mens een keer om die wêreld — en 
dit is dan omtrent een-agste van die 
afstand wat lig in een SEKONDE 
aflê . . . hoe ver trek lig dan in 'n 
minuut, 'n uur, 'n dag, 'n week, 'n 
jaar? Ondenkbaar; 'n mens kan dit 
nie met sy verstand peil nie. En dan 
is daar sterre wat miljoene ligjare 
van ons sonnestelsel af is! 


En die Heer is Skepper van dit 
alles! 


Die mens kan net sy hoof in eer- 
biedig bewondering buig en met die 
psalmdigter bely: ,As ek u hemel 
aanskou, die werk van u vingers, die 
maan en die sterre wat u toeberei 
het — wat is die mens dat U aan 
hom dink, en die mensekind dat TU 
hom besoek? 


Die wetenskap het nie die gesag 
van die Heilige Skrif aangetas nie, 
maar dit bevestig. Die heelal is on- 
begryplik groter as wat mens kan 
dink, en as die mens sy wêreldbeeld 
sodanig kan verruim dat hy 'n korte 
tweehonderd myl van die aarde se 
oppervlakte af boontoe ook kan 
reken as behorende tot die aarde, sal 
hy 'n maatstaf hê om sulke dinge 
Soos reënmakery en selfs bemande 
ruimvlugte te oordeel. Vir ons mag 
hierdie dinge verkeerd lyk, maar die 
nageslae sal ook dit moontlik beskou 
as 'n terrein wat God in die hand 
van mense gegee het. 


Maar nie net oor gebeure van van- 
dag en die toekoms is wetenskaplike 
sienswyses ,in stryd” met die Bybel 
nie, maar ook oor gebeurtenisse wat 
in die tyd van die Bybelgeskiedenis 
afgespeel het. So het daar in 1949 'n 
besoek verskyn deur Immanuel Veli- 
kovsky waarin hy die wonders van 
die Ou Testament op wetenskaplike 
wyse verklaar. Hy het 'n studie ge- 
maak van die geskrifte van al die 
vroeë bewoners van die aarde en ge- 
vind dat daarin ook vertel word van 
wonderlike gebeurtenisse wat ooreen- 
stem met die Bybelverhale. Op grond 
van gegewens wat hy uit verskillende 
oorde versamel het, het hy tot die 
slotsom gekom dat daar verreikende 
katastrofes in die hemelruim en op 
aarde plaasgevind het, Ongeveer in 
die jaar 1500 v.C. het 'n komeet ons 

Die Tien Plae 


* Vervolg vanaf vorige bladsy 


sonnestelsel binnegedring en voor die 
baan van die aarde ingesny. Die 
komeet het so beweeg dat sy stert, 
wat uit stofdeeltjies bestaan het, die 
aarde eerste geraak het. Die eerste 
teken van die ,,ontmoeting” was die 
feit dat die roesstof die water van 
die aarde rooi gekleur het. In Meksi- 
ko het die Mayas vertel dat water 
bloed geword het tydens 'n groot ont- 
wrigting. Die Egiptenaar Ipuwer was 
ooggetuie van die gebeure en skryf 
ook dat die riviere bloed was; en die 
Romeinse digter Servius verhaal van 
'n komeet: ,,dit was nie van 'n vuur- 
rooi nie maar van 'n bloedrooi aard". 
In Griekeland vertel Apollodorus van 
'n bloedige geveg tussen die gode Zeus 
en Typhon op 'n berg wat van toe af 
die naam Haemus (Bloed) dra. Die 
Finse heldedig Kalevala beskryf hoe 
die wêreld tydens 'n kosmiese beroe- 
ring met rooi melk besprinkel is. Selfs 
in Siberië het die Tartare die ver- 
skynsel opgeteken. En dit sou die 
eerste plaag wees toe die water van 
die Nyl in Bloed verander het, en toe 
Gaar bloed was in die hele Egipteland. 
Hierdie stof uit die buitenste ruimte 
het die water ondrinkbaar gemaak. 
Die visse het doodgegaan en die 
paddas het padgegee uit die water. 
Die fyn stof het nie slegs die water 
vertroebel nie, maar het ook die velle 
van mense en diere aangetas. Toe 
die aarde nader na die kern van die 
komeat beweeg het, het die stof- 
deeltjies groter geword: dit het as 
gruis teen 'n hoë snelheid die aarde 
bereik en mense en diere beseer, 
Landerye en gesaaides is verwoes. 
Wat die vuur in die haelplaag betref, 
merk Velikovsky op dat petroleum uit 
koolstof en waterstof — juis gasse 
wat in groot hoeveelhede om die 
komeet voorkom — bestaan wat on- 
der groot druk en hoë temperatuur 
saamgevoeg word. Toe die gasse in 
die atmosfeer in aanraaking gekom 
het met suurstof, het 'n deel daarvan 
ontbrand en onophoudelike vlamme 
gevorm. En ook van sê 'n verskynsel 
is oorleweringe gevind in die litera- 
tuur van Oos-Indië, Siberië, Meksiko, 
Egipte en Klein-Asië, Van die brand- 
bare vloeistof het op die aarde neer- 
gereën en vir 'n geruime tyd dikwels 
aan die brand geslaan. In die elfde 
hoofstuk van Numeri word vertel van 
vuur wat onder Israel gebrand het 
by Tabera, 


Toe die aarde die vaste liggaam 
van die komeet genader het, het dit 
'n versteuring in die draaibeweging 
van die aarde om sy as veroorsaak. 
Dit het meegebring dat daar `n dag 
van langer duur as dié gewone gekom 
het, Dit, tesame met die dik stof, het 


die plaag van drie dae duisternis ver- 
oorsaak. Die Jood Josephus wat `n 
geskiedenis van die Israeliete geskryf 
het, merk ook op dat die duisternis 
van so 'n aard was dat die mense se 
oë verblind is en dat hulle asem, ver- 
smoor het. Uiteindelik het die ont- 
wrigting aardbewings veroorsaak 
wat geboue laat intuimel het. Die 
Egiptenare het in stewige huise ge- 
woon en het groot verliese gely. Die 
Israeliete daarenteen, as 'slawevolk, 
het in riethutte gewoon wat nie sO- 
veel skade kon aanrig as dit inme- 
kaar geval het nie. Wanneer Veli- 
kovsky aantoon dat die Hebreeuse 
woord ,,eersgeborene”, bekêr, baie 
soos behor, wat ,,uitverkorene” be- 
teken, geskryf word en in die oor- 
lewering daarmee verwar is, antwoord 
hy die vraag waarom net die eers- 
geborenes van die Egiptenare deur 
die ellendige lot getref is. 


Niemand vra ons om hierdie weer- 
gawe van die tien plae te glo nie — 
dit kom nog nie voor in die leerboeke 
Oor die aardrykskundige geskiedenis 
van die aarde nie — maar gestel hier- 
die gebeure word as waar bewys, Soos 
die feit dat die aarde rond is (wat 
erken word deur amper alle ge- 
lowiges) of soos die feit van evolusie 
(wat deur al hoe meer gelowiges aan- 
vaar word), hoe raak dit ons dan? 
Sou dit beteken dat hierdie wonder- 
werke nie deur die hand van die Here 
geskied het nie? Vir my lyk dit nie 
asof so 'n ,,verklaring” afbreuk doen 
aan die grootheid van God nie. As 
God groot en almagtig was om sy 
volk uit slawerny te verlos deur die 
Egiptiese oorheersers met tien plae 
te tref soos Moses dit beskryf, ge 
tuig dit nie 66k van sy grootsheid 
en almag om 'n hemelliggaam uit 
die buitenste ruimtes van sy skep- 
ping te gebied om die ewige har- 
monie van ons sonmnestelstel te ont- 
wrig juis op 'n tydstip toe sy uit- 
verkore volk dit die nodigste gehad 
het nie? 3 


Om die waarheid te sê, dit is won- 
derlik om te dink dat die Here wat 
hierdie dinge bedryf het, ook die God 
is wat aan die heil van elke sterfling 
gedink het toe Hy sy Seun Christus 
as Middelaar gegee het. 


C. S. Steenekamp. 
Umtali. 


Gegewens is verkry uit: 

Boschke, F. L. — ,,Die Skepping Duur 
Voort” (Human en Rousseau, 
Kaapstad, 1964.) 


Tmmanuel — “Worlds 
(Victor Gollancz, 


Velikovsky, 
in Collision”” 
Londen, 1954). 





VIE NR GROT IT NES 
in 
Li EN Wi RENS SKEEL UR 


van u eie 


KIEKIE of NEGATIEF 


Wi. SES GATEIE Y 


APTEKER 
Posbus 177 - Krugersdorp 














Blindederm- 
ontsteking 


DIE DR. MULLERS- 
BLINDEDERMMIDDEL 


TYDENS die afgelope kwarteeu het 
die Dr. Mullers - Blindedermmiddel 
vrywel honderde lewens gered. Dit 
het duisende lyers in staat gestel om 
die doktersmes vry te spring. Hier: 
die middel het dit moontlik gemaak 
dat blindedermlyers deesdae 'n des- 
kundige behandeling kan ondergaan 
teen geringe koste. 


KENTEKENS 


@ Pyn in die regtersy 
@ Aangepakte tong. 


@ 'n Temperatuur 
(koors) tussen 100 
en 102 grade. 


@ Hardwording va n 
die maagwande. 


Die Dr. Mullers- 
Blindedermmiddel 


is verkrygbaar by aptekers teen 70C 
per bottel of posvry Van . .. 


NORWOOD COAKER 


LADYBRAND. 


PNB 6508 A 





POSBUS 89 

Bymy eie bank kry ek 
4% op spaarrekening 
plus bankveiligheid” 








sÉk weet dat elke sent wat ek 
aan my eie bank toevertrou in 
my land se belange aangewend 
sal word. Daardeur dra ek my 
deel by tot die landsekonomie, 
want VOLKSKAS isdie bank 
wat bestendig staan in ons tye 
van ontwikkeling... wat ny- 
werhede uitbou om werk- 
geleenthede te verskaf en 


bestaande sake finansier om 
`n groter volksinkome te be- 
stendig... en wat die boer se 
belange daadwerklik bevor- 
der. Deur by Volkskas te 
spaar, verkry ek boonop goeie 
rente met bank veiligheid, kan 
ek oral in die land geld trek 
en geniet ek `n volledige 
bankdiens.”” 


VOLKSKAS € 


BEPERK 


(Geregistreerde Handelsbank) Hoofkantoor: PRETORIA 

PM NI SIE IPIA@SAE S 


OTTO se 


VYF - AKSIE 
SENUWEËE PYN POEIERS 
Prys ie en Die 


Nie nt. 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 

Duisende word elke dag vervaardig 
en verkoop. Is u een van die ver- 
bruikers? Indien nie, probeer OTTO'S 
vir Hoofpyn, Jig, Rumatiek, Verkoue, 
Heupjig, Koorsagtigheid en enige 
ander pyn. 

OTTO'S verlig pyn binne enige oom- 
blikke. OTTO'S bring genesing aan 
en verban pyn. OTTO'S verskaf deur- 
settingsvermoë. OTTO'S kalmeer en 
voed die senuwees. OTTO'S breek 
verkoue en koors. 








A's daar nie pyn en moeilikheid in die 
wêreld was nie, sou alles uit pret 
bestaan het. Ongelukkig is die 
grootste vyande PYN. Die vyand van 
alles wat leef en asem haal. Ja, pyn 
wat genot vernietig, die lewe bemoei 
en swartgalligheid verwek en selfs 
kan lei tot senuweewrakke. 
Maar vra uself of dit nodig is in die 
moderne wêreld. Nee, glad nie! Hou 
net 'n pakkie OTTO 'se poeiers byder- 
hand, die vyf aksie poeier, wat pyn 
se moses bly, die senuwees kalmeer 
en lewenslustigheid verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


om die Niere en Blaas te 
reinig. 
Prys: doe. 


Boegoe en Jenever is welbekend. Ook 
die mediese waarde en smaak. Maar 
in smaaklose Pil vorm, is dit `n heel 
ander storie. Die Pille is saamgestel 
grotendeels uit die ekstrake van 
Boegoe en Jenever met ander stowwe 
Om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pyn poeiers te 

gebruik. 

Dr. Gollin se Pille 


Prys: br. 
VIR GAL EN LEWER 


Blakende gesondheid is die TEEN- 
OORGESTELDE van die volgende 
klagtes. 


NARE HOOFPYNE, 

GAL AANVALLE, 
BITTER MOND, 
AANGEPAKTE TONG, 
HARDLY WIGHEID, 
VLEKKE, PUISIES, ens. 
VLEKKE VOOR DIE OË, 
OPGEBLAASDE GEVOEL, 
LUSTELOOSHEID, 
SOOIBRAND, 

GEEL GELAAT. 


DIE OORSAAK: 


LEWER, GAL EN HARDLY- 
WIGHEID. 


Gal vloeistof word deur die lewer 
vervaardig, en is noodsaaklik om die 
kos wat ons eet in 'n ryk vloeistof 
te help verander. (Gedeelte hiervan 
word deur die wand van die inge- 
wande in die bloemstroom opgeneem, 
wat dan krag en energie aan die 
liggaam verskaf. 


Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnafuurlike 
vergaan van voedselware in die 
ingewande. 
Die lewer kan te veel of te min 
gal vervaardig en dan volg al die 
vermelde moeilikhede. 


Oor ryke voedsel, gemengde etes, te 

veel vleis, vet, en gebak veroorsaak 

oortollige gal wat dan in die galblaas 
bekende kwale bo vermeld. 


bewaar word, en dan volg al die 

Word te min gal vervaardig, is dit 

gewoonlik hardlywigheid en 'n bleek 
gelaatskleur. 

Dit is hoe Dr. Collins 'se pille saam- 


gestel is om albei, lewer en galblaas, 
te reinig en u van die klagtes te 


verlos. Sterk lakseermiddels soos 
kasterolie ens, is slegs tydelike 
verligting. 


Vir oortollige gal, wat alles veroor- 
saak behalwe hardlywigheid, is die 
behandeling stadige maar seker — Dr. 
Collins se Pille. — Neem een pil drie 
keer per dag na ete vir 3-4 das. Dan 
een pil soggens en saans vir 7 dae. 
Neem elke pil saam met 'n glas vol 
waier. Hardlywigheid kan verhoed 
word deur 6-8 glase water gedurende 
die dae te drink dan by slapenstyd 
een of twee Dr. Collin se Pille. 


Onthou Dr. Collin se Pille vir lewer 
en gal moeilikheid. 

OTTO se 
TIEMIE STROOP 


Prys: 9oc. 





Die Kleinspan se Vriend 


Vir Hoes, Kroep, Verkoue, Koors, 

Kinkhoes en enige bors aandoeninge. 

Dié is seker die enigste Tiemie Stroop 

'so bemark vir die gebruik van Babas 
en Kindertjies. 


Tiemie bevat die gesonde ontsmet- 
tingsmiddel naamlik ,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpyps te voor- 
kom. Bestanddele word ook by dié 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u 
heelveilig, vernaam as kinders vals 
verkoues het met tande kry. 
Dié middel is uitstekend vir Babas 
en Kinders tot 8-10 jaar en dit is 
smaakvol. 





Senuwees! Senuwees! 


Die Alomtekende Klagte in die 
Moderne Wêreld! 


DIE ANTWOORD: 





Die Geurige Rooi Stroop! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 
lusteloosheid, senuweeswakheid, sleg- 
te eetlus, bloedarmoede, slaaploos- 
heid, moegheid, bewerigheid en 'n 
snaakse gevoel op die maag. 


Wiel, indien u so voel, is Otto se 
Senuwee en Versterkingsmiddel u 
enigste toevlug! 


Die Brein en Rugmurg is die hoof 
senustelsel. ,,Hulle voedsel is Tyk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 


kwale, gekenmerk deur die kort- 
gebondenheid. 
Die toevlug — Otto se senuwee en 
Versterkingsmiddel. 


DIE GEURIGE ROOI STROOP! 
Die Prys: 65c. 


vir 32 dosis. 





a.u.b. plaasvervangers, dring aan op die egte met hierdie geregistreerde 


handelsmerk. Oral verkrygbaar of direk van Apteker 
G. FOURIE — POSBUS 762 — PIETERMARITZBURG 

